Espanjan sisällissodan puuttumattomuussopimus oli Ranskan ja Iso-Britannian aloitteesta elokuussa 1936 syntynyt kansainvälinen sopimus, jonka allekirjoittaneet 24 valtiota sitoutuivat olemaan sekaantumatta kuukautta aikaisemmin käynnistyneeseen Espanjan sisällissotaan. Sen allekirjoittivat Sveitsiä lukuun ottamatta kaikki muut Euroopan maat. Täydellisesti epäonnistuneen sopimuksen tarkoituksena oli estää ulkomaalaisten osallistuminen sotaan sekä lopettaa asetoimitukset eri osapuolille. Taustalla oli huoli sodan laajenemisesta eurooppalaiseksi suursodaksi. Ranska ja Iso-Britannia pelkäsivät myös kansallismielisten mahdollisesti voittaessa natsi-Saksan ja Italian rinnalle syntyvää kolmatta fasistista valtiota.


title: Espanjan sisällissodan puuttumattomuussopimus

text: Sopimuksen noudattamista muodostettiin syyskuussa valvomaan puuttumattomuuskomitea, joka lähetti yhteensä 700 upseeria tarkastamaan Espanjaan pyrkiviä rahtilaivoja. Suomesta tehtävään osallistui 39 tarkastajaa. Puuttumattomuussopimuksen allekirjoittajien joukossa olivat myös Saksa, Italia ja Neuvostoliitto, jotka kuitenkin osallistuivat sotaan alusta lähtien sen eri osapuolten aseistajina sekä lähettämällä maahan omia joukkojaan.


title: Derek MacKenzie

text: Derek MacKenzie (s. 11. kesäkuuta 1981 Sudbury, Ontario) on kanadalainen jääkiekkoilija, pelipaikaltaan keskushyökkääjä. Hän pelaa NHL-joukkue Florida Panthersissa. MacKenzie on Atlanta Thrashersin viidennen kierroksen varaus . MacKenzie vakiinnutti paikkansa NHL:ssä Columbus Blue Jacketsin joukkueessa kaudella 2010–2011. Tätä ennen hän pelasi enimmäkseen farmiliiga AHL:ssä. Hän pitää hallussaan Chicago Wolvesin ja Syracuse Crunchin joukkue-ennätyksiä tehdyistä alivoimamaaleista. MacKenzien isä Ken on Ontario Hockey League -joukkue Sudbury Wolvesin avustava general manager.


title: Derek MacKenzie

text: Juniorivuosinaan MacKenzie pelasi Sudbury Wolvesissa. Viimeisellä kaudellaan joukkueessa hän voitti joukkueen sisäisen pistepörssin 89. pisteellä (40 maalia ja 49 maaliinjohtanutta syöttöä). Tämä riitti liigan pistepörssin kuudenteen sijaan. MacKenzie voitti sekä OHL:n että CHL:n palkinnot parhaasta aloitusprosentista (67 %). MacKenzie voitti myös nuorten jääkiekon maailmanmestaruuskisoissa 2001 pronssia, tehden tehot 1+2 seitsemässä pelissä.


title: Derek MacKenzie

text: Vuodet 2001–2007 MacKenzie vietti lähes täysin Chicago Wolvesissa pelaten vain 28 ottelua NHL:ssä Thrashersissa. Hän pelasi ensimmäisen NHL-ottelunsa Thrashersin pelipaidassa Columbus Blue Jacketsia vastaan vuonna 2002. MacKenzie oli mukana voittamassa AHL:n mestaruutta Calder Cupia kaudella 2001–2002. Wolves pääsi Calder Cupin finaaleihin myös kaudella 2004–2005, mutta ei voittanut. Kaudeksi 2005–2006 Mackenzie nimettiin Wolvesin kapteeniksi. 377 AHL-ottelua Wolvesissa pelannut MacKenzie teki 184 pistettä (83 maalia, 101 syöttöä).


title: Derek MacKenzie

text: Blue Jackets teki vuoden sopimuksen kesällä 2007 vapaana pelaajana olleen MacKenzien kanssa. Hän pelasi ensimmäisen pelinsä Blue Jacketsin paidassa 10. joulukuuta 2007 Anaheim Ducksia vastaan. Ensimmäisen maalinsa NHL:ssä MacKenzie teki myöhemmin samalla kaudella Mike Smithin selän taakse ottelussa Tampa Bay Lightningia vastaan. Kauden lopussa Blue Jackets jatkoi hänen sopimustaan kahden kauden verran. Hänen paikkansa vaihteli Columbuksen ja Syracusen välillä kauteen 2010–2011 asti.


title: Derek MacKenzie

text: Lunastettuaan paikkansa Blue Jacketsin kokoonpanossa MacKenziestä tuli tärkeä osa Columbuksen alivoimapeliä ja nelosketjua. Kaudesta 2010–2011 alkaen MacKenzie on ollut Blue Jacketsin vakiokokoonpanossa. Hänen sopimustaan jatkettiin kesällä 2012 kahdella vuodella.


title: Derek MacKenzie

text: MacKenzie siirtyi Florida Panthersiin kesällä 2014 kolmen vuoden sopimuksella.


title: Derek MacKenzie

text: MacKenzie on naimisissa. Hänellä on vaimonsa kanssa kaksi lasta, poika ja tyttö.


title: Pastoraaliteologia

text: Pastoraaliteologia on teologian osa-alue, joka tutkii papin työhön liittyviä asioita sekä opillisesti että käytännöllisesti. Pastoraaliteologia luetaankin kuuluvaksi sekä dogmatiikkaan että käytännölliseen teologiaan.


title: Pastoraaliteologia

text: Tärkeitä tutkimuskohteita ovat muun muassa sielunhoito ja rippi. Pastoraaliteologiaan kuuluu myös pastoraalipsykologia, joka tutkii papin työtä psykologian menetelmillä.


title: Vanha Ruskeasuo

text: Vanha Ruskeasuo () on Ruskeasuon kaupunginosaan kuuluva osa-alue Helsingin kantakaupungin raja-alueella, läntisessä kantakaupungissa. Nimitys "Vanha Ruskeasuo" syntyi vuoden 2013 alussa, kun Ruskeasuon entinen osa-alue jaettiin Pikku Huopalahden ja Vanhan Ruskeasuon osa-alueisiin. Matkaa Helsingin keskustaan Rautatientorille on linnuntietä noin neljä kilometriä ja tietä pitkin noin viisi kilometriä.


title: Vanha Ruskeasuo

text: Vanhaa Ruskeasuota rajaa lännessä Mannerheimintie ja sen takana oleva Pikku Huopalahti. Alueen erottaa pohjoisessa Kivihaasta Hakamäentie ja itäpuolella Länsi-Pasilasta Keskuspuisto. Keskustan suuntaan mentäessä Vanhan Ruskeasuon vieressä, Ratsastien eteläpuolella sijaitsee Laakson kaupunginosa.


title: Vanha Ruskeasuo

text:
Pääosin 1950–1960-luvuilla osin vanhan puutalokylän tilalle rakennetulle kaupunginosalle tyypillisiä ovat rakennusaikakauden asemakaava-arkkitehtuurin ihanteiden mukaisesti väljästi sijoitellut pistetalot. Väljyyden ja siitä seuraavan varsin pienen asukasluvun kääntöpuolena on suppea kaupallisten ja julkisten palveluiden tarjonta alueella.
Ensimmäinen Ruskeasuota koskeva kirjattu tapahtuma liittyy kuningas Kustaa Vaasan vierailuun Suomessa vuonna 1555. Tällöin hän antoi Helsingin voudin Anders Korpin hallittavaksi maa-alueen, johon kuului osia nykyisistä Pikku Huopalahden, Haagan, Pasilan, Ruskeasuon ja Meilahden kaupunginosista. Tilan rakennuttuakin Ruskeasuo pysyi metsäalueena yhä 1800-luvun loppuun asti. Ennen kuolemaansa vuonna 1911 Korpaksen tilan silloinen omistaja Edla Loviisa Berggrén vuokrasi maitaan Ruskeasuolta ja Uusipellolta (nykyisen Pikku Huopalahden alueelta) tonteiksi henkilökunnalleen ja ulkopuolisille. Näin syntyi vuodesta 1900 alkaen ensimmäinen asutus nykyisen Vanhan Ruskeasuon alueelle, Koroistentien pohjoispuoliskon itäpuolelle.


title: Vanha Ruskeasuo

text: Hallinnollisesti ja myös omistuksellisesti Ruskeasuon ympäristöä siirtyi vähitellen Helsingin kaupungille vuosina 1555, 1906 ja 1912. Korpaksen tilaan kuuluneet maat kuuluivat hallinnollisesti Helsingin pitäjän alueeseen ja jäivät näin Helsingin kaupungin sisällä oleviksi saarekkeiksi. Nämä Ruskeasuon ja Uudenpellon asutut alueet siirtyivät Helsingin kaupungin omistukseen vuonna 1925 lähes vuosikymmenen kestäneen pakkolunastusprosessin jälkeen. Kun alueet vuonna 1926 liitettiin hallinnollisesti Helsinkiin, niiden asukasluku oli noin 700 henkilöä.


title: Vanha Ruskeasuo

text: Pääelinkeinona Ruskeasuon alueella oli vuosisadan ensimmäisellä kolmanneksella ajuritoiminta, ja sitä kutsuttiinkin ajurikyläksi. Vaikka ajuritoiminta väistyikin 1930-luvun ja autoistumisen myötä, hevoset pysyivät alueella: Ratsupoliisi siirtyi Vanhalle Ruskeasuolle ja kaupunginosaan rakennettiin olympialaisia varten ratsastushallit. Helsingin vanhin siirtolapuutarha raivattiin silloin maaseutuna pidetylle Vanhalle Ruskeasuolle vuonna 1918. Haaga-Keskusta-raitiotie kulki Ruskeasuon Koroistentien kautta vuodesta 1914 vuoteen 1953, jolloin linja lopetettiin. Mannerheimintie rakennettiin 1930- ja 1940-lukujen vaihteessa Kuusitieltä nykyiseen Vihdintien risteykseen. Alkuvaiheessa ajoneuvoilta perittiin tien käytöstä viertotiemaksu. 1930-luvulta lähtien Vanhalla Ruskeasuolla Paraistentien ja Kiskontien välissä toimi Metallikutomo Oy, jonka toiminta siirtyi Espooseen vuonna 1959.


title: Vanha Ruskeasuo

text: Vanhan Ruskeasuon alue on saanut nykymuotonsa varsin pitkälle Birger Brunilan vuonna 1945 laatiman asemakaavan mukaisesti. Varhaisimmat kivitalot nousivat vuonna 1948 Vanhalle Ruskeasuolle entisen asutuksen eteläpuolelle Raisiontielle, ja muutaman vuoden kuluttua saivat myös ensimmäiset vanhat puutalot väistyä uuden tieltä. Seuraavien 15 vuoden aikana rakennettiin valtaosa Vanhan Ruskeasuon nykyisestä rakennuskannasta, ja väestöhuippu 4 145 henkilöä saavutettiin vuonna 1960. Puretun puutaloalueen asukkaille tarjottiin mahdollisuus lunastaa pientalotontti Kiskon- tai Karunantien varrelta alueen pohjoisosasta. Alkuperäisistä, 1900-luvun alussa rakennetuista puutaloista nykyään pystyssä on vielä yksi, 1909 valmistunut pientalo osoitteessa Sauvontie 6.


title: Vanha Ruskeasuo

text:
Invalidisäätiön (nykyisin Orton) rakennuskompleksi valmistui ensisijaisesti sotainvalidien kuntouttamistarpeisiin Tenholantien päähän vuonna 1943, ja jo vuodesta 1945 lähtien siirryttiin asteittain siviilipotilaiden kuntouttamiseen. Alun perin sotainvalidien, -leskien ja -orpojen ammattikoulutukseen perustettu ammattikoulu on sittemmin avautunut kaikille avoimeksi Keskuspuiston ammattiopistoksi. Invalidisäätiön viereen rakennettiin 1952 Raajarikkoisten koulu, joka sittemmin muutti nimensä Ruskeasuon kouluksi ja jota on myöhemmin laajennettu. Vuonna 1940 valmistuneen ratsastushalliin rakennettiin olympialaisten jälkeen erilaisia liikuntatiloja ja halli nimettiin vuonna 1956 Ruskeasuon urheiluhalliksi.
Viipurista Helsinkiin siirtynyt Karjalan Yhteiskoulu sai uuden rakennuksensa Vanhalle Ruskeasuolle vuonna 1955. 1980-luvun lopussa yhteiskoulun tiloihin muutti Steinerkoulu.


title: Vanha Ruskeasuo

text: Lisääntyneen linja-autoliikenteen vuoksi HKL rakennutti vuonna 1960 siirtolapuutarhan pohjoispuolelle bussihallit. 2000-luvulla vanhat varikkorakennukset purettiin ja Mannerheimintien puoleisesta osasta vanhaa varikkoaluetta lohkaistiin liike-, toimisto- ja hotellirakennuksille tontteja. Samalla rakennettiin näiden ja bussivarikon välissä kulkeva Nauvontie.


title: Vanha Ruskeasuo

text: Folkhälsanin senioritalo valmistui Mannerheimintien varteen 1996. Rakennuksen laajennoksen on määrä valmistua nykyisen senioritalon eteläpuolelle vuonna 2016.


title: Vanha Ruskeasuo

text: Vanhan Ruskeasuon alueella toimii vuonna 1953 perustettu Ruskeasuo-Seura. Paikallisia asioita käsittelevä Ruskeasuolla tapahtuu -lehti ilmestyy kahdesti vuodessa.


title: Vanha Ruskeasuo

text: Vanhan Ruskeasuon 114 mökkitontin siirtolapuutarhaa ylläpitää ruotsinkielinen Brunakärr koloniträdgårdsförening.


title: Vanha Ruskeasuo

text: Ruskeasuon luonto- ja ympäristökasvatukseen painottuva päiväkoti sijaitsee osoitteessa Raisiontie 10. Vanhan Ruskeasuon alueella toimii myös steinerpäiväkoti Sirius. Ruskeasuon kouluun otetaan oppilaaksi Etelä-Suomen liikuntavammaisia, monivammaisia ja pitkäaikaissairaita lapsia ja nuoria. Helsingin Rudolf Steiner -koulu sijaitsee osin Vanhalla Ruskeasuolla ja osin alueen välittömässä läheisyydessä Laaksossa.


title: Vanha Ruskeasuo

text:
Folkhälsanin senioritalon yhteydessä toimii kaikille avoin lounasravintola. Koroistentien ja Mannerheimintien risteyksessä toimii Teboil-huoltoasema. Koroistentien varrella on kukkakauppa ja ravintola-pub Daire. Alueen koillisreunan 2000-luvulla rakennettujen toimistorakennusten kivijalassa toimivat parturi-kampaamo ja Hesburger.
Mannerheimintien länsipuolella Pikku-Huopalahdessa sijaitsevat lähimmät päivittäistavarakaupat, Alepa ja K-Supermarket.


title: Vanha Ruskeasuo

text: Keskuspuisto tarjoaa Ruskeasuon asukkaille laajoja ulkoilureittejä. Ruskeasuon liikuntapuistossa on erilaisia liikuntatiloja, ratsastusmaneesi, kahvila ja ulkopuolella jousiammuntarata, ratsastuspolku sekä palloilukenttä.


title: Vanha Ruskeasuo

text: Vanhalla Ruskeasuolla on kaksi mittavaa työpaikkakeskittymää. Orton Invalidisäätiön ortopedisen sairaalan yhteydessä toimii Keskuspuiston ammattiopisto ja samalla alueella on myös valtion erityiskoulu Ruskeasuon koulu.


title: Vanha Ruskeasuo

text: Työpaikkoja on merkittävästi myös Vanhan Ruskeasuon luoteisosassa, jossa on Suomen suurin bussivarikko Ruskeasuon varikko. Varikon vieressä Mannerheimintien varrelle 2000-luvulla valmistuneissa toimistorakennuksissa on NCC Rakennus Oy:n, Skanskan ja Invalidisäätiön pääkonttorit sekä Lääkealan turvallisuus- ja kehittämiskeskuksen Fimean toimipaikka.


title: Vanha Ruskeasuo

text: Ruskeasuo-nimi on alkuperältään virheellinen käännös alkuperäisestä ruotsinkielisestä nimestä "Brunakärr", joka on murteellinen muoto sanasta "brånakärr". "Bråna" tai "brånad" merkitsee kaskea, kytöä tai paloa ja "kärr" suota, joten nimen oikea käännös olisi Kytösuo. Virheellinen käännös Ruskeasuo (ruots. "brun" ’ruskea’) syntyi 1800-luvun lopulla esikaupunkiasutuksen levittyä alueelle ja vakiintui käyttöön. Pikku Huopalahdessa onkin kadunnimi Kytösuontie ().


title: Vanha Ruskeasuo

text: Vuonna 2014 Vanhan Ruskeasuon alueella asui 2 803 henkilöä. Alueen asukkaista 27 prosenttia on 20–29-vuotiaita nuoria aikusia, kun koko Helsingissä niiden osuus on 17 prosenttia. Suurta nuorien osuutta selittävät osaltaan Vanhan Ruskeasuon pohjoisosassa Paraistentien varrella sijaitsevat HOASin ja lääketieteen opiskelijoiden kerrostalot.


title: Vanha Ruskeasuo

text: Vuonna 2013 ylemmän korkeakoulututkinnon tai tutkijakoulutuksen suorittaneita alueen 15 vuotta täyttäneistä asukkaista oli 23 prosenttia (koko Helsingin asukkaista 17 prosenttia) ja alemman korkeakoulututkinnon suorittaneita 23 prosenttia (koko Helsingin asukkaista 20 prosenttia). Korkeimmillaan keskiasteen koulutus oli 36 prosentilla (koko Helsingissä 33 prosentilla) ja korkeintaan perusasteen koulutus tai tuntematon koulutusaste oli yhteensä 18 prosentilla alueen asukkaista (koko Helsingissä 30 prosentilla).


title: Vanha Ruskeasuo

text: Kunnallisvaaleissa 2008 Vanhan Ruskeasuon ääniharava oli alueella asunut Tuija Brax 122 äänellä (7,3 prosenttia alueen äänistä). Toisena oli 70 ääntä saanut Osmo Soininvaara, kolmantena 32 ääntä saanut Jan Vapaavuori ja neljäntenä 31 ääntä kerännyt Astrid Thors.


title: Vanha Ruskeasuo

text: Vuoden 2011 eduskuntavaaleissa eniten ääniä alueelta keräsi Paavo Arhinmäki (83 ääntä). Toinen oli Osmo Soininvaara 73 äänellä ja kolmas Pekka Haavisto 57 äänellä. Sekä Laura Räty että Mari Kiviniemi saivat Vanhalta Ruskeasuolta 56 ääntä.


title: Vanha Ruskeasuo

text: Kunnallisvaaleissa 2012 Vanhan Ruskeasuon äänestysalueella eniten ääniä saivat Osmo Soininvaara (Vihreät) 53 ääntä, Jan Vapaavuori (Kokoomus) 31 ääntä, Heidi Hautala (Vihreät) 30 ääntä ja Gunvor Brettschneider (RKP) 27 ääntä.


title: Vanha Ruskeasuo

text: Presidentinvaaleissa 2012 43,8% Vanhalla Ruskeasuolla äänestäneistä antoi äänensä Pekka Haavistolle, 33,4 prosenttia Sauli Niinistölle, 5,6 prosenttia Paavo Väyryselle, 4,7 prosenttia Paavo Lipposelle, 3,8 prosenttia Paavo Arhinmäelle, 3,7 prosenttia Timo Soinille, 3,5 prosenttia Eva Biaudetille ja 1,8 prosenttia Sari Essayahille. Toisella kierroksella Haavisto sai 57,4 prosenttia ja Niinistö 42,6 prosenttia alueen äänistä.


title: Vanha Ruskeasuo

text: Bussilinja 23 kulkee Ruskeasuolta Tenholantien päästä Ilmalan ja Pasilan kautta Rautatientorille. Mannerheimintietä kulkee useita bussilinjoja ja raitiovaunu 10 keskustaan päin. Hakamäentietä kulkee poikittaislinja 57 Munkkiniemestä Latokartanoon.


title: Kaksi miekkaa (Game of Thrones)

text: Kaksi miekkaa () on HBO:n fantasiatelevisiosarjan "Game of Thronesin" neljännen tuotantokauden ensimmäinen jakso. Se on järjestyksessä sarjan 31. jakso. Sen on käsikirjoittanut sarjan luojat David Benioff ja D. B. Weiss, joista jälkimmäinen on myös ohjannut jakson. Se esitettiin Yhdysvalloissa 6. huhtikuuta 2014 ja Suomessa päivää myöhemmin C More -kanavalla ja HBO Nordic -palvelussa.


title: Kaksi miekkaa (Game of Thrones)

text: Tywin Lannister (Charles Dance) sulattaa Starkin esi-isien ”Jää”-miekan ja takoo siitä kaksi uutta miekkaa. Toisen niistä saa poikansa Jaime (Nikolaj Coster-Waldau), joka kuninkaankaartilaisena on toiveikas oppimaan käyttämään vasenta kättään miekkakätenään. Tywin kertoo Jaimelle, ettei tämä palvele enää kuninkaankaartissa ja että hänet lähetetään hallitsemaan Casterlynkalliota Tywinin sijaan, mutta Jaime kieltäytyy. Kaupungin ovilla Tyrion Lannister (Peter Dinklage), hänen aseenkantajansa Podrick (Daniel Portman) ja ser Bronn (Jerome Flynn) odottavat prinssi Doran Martellia ja hänen seuruettaan, mutta heille kerrotaan, että prinssin nuorempi veli Oberyn (Pedro Pascal) saapuukin veljensä sijaan. Prinssi Oberyn onkin jo saapunut Kuninkaansatamaan ja silpponut yhden Lannistereiden sotilaista lordi Baelishin ilotalossa ennen kuin Tyrion saapuu paikalle. Oberyn kertoo Tyrionille vierailunsa todellisen syyn. Hän on tullut kostamaan siskonsa Elian ja tämän kahden lapsen kuoleman. Elia oli naimisissa prinssi Rhaegar Targaryenin kanssa, joka oli valtaistuimen perimysjärjestyksessä seuraava, kunnes Robert Baratheon tappoi hänet. Oberyn haluaa tappaa ser Gregor Cleganen, jonka huhutaan raiskanneen Elian ja tappaneen hänet miekallaan. Ulkona Shae (Sibel Kekilli) yrittää saada Sansan (Sophie Turner) syömään. Sansa kertoo Tyrionille, ettei pysty syömään tai nukkumaan kuultuaan, että veljensä Robbin suden pää oli kiinnitetty Robbin ruumiin pääksi ja että hänen äitinsä Catelynin kaula oli katkaistu ja ruumis heitetty jokeen. Tyrion myöntää tapahtuneen (”Castameren sateet”) ja että se oli ”hirvittävä rikos”. Sansan lähdettyä jumalmetsään Tyrion palaa huoneeseensa, jossa Shae yrittää vietellä Tyrionin ja Sansan kamarineito kuulee salaa heidän riitelevän suhteestaan.


title: Kaksi miekkaa (Game of Thrones)

text: Linnassa Jaime kokeilee Qyburnin (Anton Lesser) tekemää kullattua teräksistä tekokättä. Qyburnin lähdettyä Jaime ja hänen kaksoissiskonsa Cersei (Lena Headey) keskustelevat suhteestaan, mutta heidät keskeyttää Sansan kamarineito, joka on tuomassa uutisia kuulemastaan kuningattarelle. Puutarhassa lady Olenna Tyrell (Diana Rigg) ja hänen pojantyttärensä Margaery (Natalie Dormer) keskustelevat tulevista kuninkaallisista häistä, kunnes Brienne Tarth (Gwendoline Christie) keskeyttää heidät pyytääkseen Margaerya keskustelemaan siitä miten lordi Renly kuoli. Toisaalla kuningas Joffrey (Jack Gleeson) nuhtelee Jaimea tämän poissaolosta Mustavirran taistelussa ja pilkkaa hänen ikäänsä, käden menetystä ja urotekojen vähyyttä kuninkaankaartin jäsenenä. Myöhemmin Brinne yrittää saada Jaimen toteuttamaan valansa Starkin tyttärien turvaan saattamisesta, mutta Jaime sanoo valan mutkistuneen Catelyn Starkin kuoleman ja Sansan ja Tyrionin avioliiton jälkeen. Kun Sansa lähtee jumalmetästä hänet pysäyttää Dontos Hollard (Tony Way), hovinarri ja entinen ritari. Dontos kiittää Sansaa, joka pelasti hänen henkensä Joffreyn syntymäpäivänä ja antaa hänelle äitinsä kaulakorun kiitokseksi.


title: Kaksi miekkaa (Game of Thrones)

text: Odottaessaan käskyä Mance Rayderilta, Ygritte (Rose Leslie) ja Tormund Jättiläisenturma (Kristofer Hivju) riitelevät siitä mihin heidän pitäisi seuraavaksi suunnata. Mustalinnassa ser Alliser Thorne (Owen Teale), Janos Slynt (Dominic Carter) ja mestari Aemon Targaryen (Peter Vaughan) kuulustelevat Jon Nietosta (Kit Harington). Hän myöntää tappaneensa Qhorin Puolikäden ja maanneensa Ygritten kanssa, mutta kertoo myös villien suunnitelmista. Slynt käskee Jonin teloitettavaksi petturina ja Thorne, joka toimii Yövartion väliaikaisena ylikomentajana, on asiasta samaa mieltä, mutta mestari Aemon armahtaa hänet.


title: Kaksi miekkaa (Game of Thrones)

text: Daenerys Targaryen (Emilia Clarke) keskeyttää Daario Naharisin (Michiel Huisman) ja Harmaan Madon (Jacob Anderson) tunteja jatkuneen uhkapelin ja johdattaa armeijansa marssimaan kohti Meereeniä, yhtä kolmesta viimeisestä suuresta orjakaupungista. Matkalla Daario flirttailee Daenerysin kanssa ja varoittaa, että tämän olisi hyvä tuntea orjien tavat ja kulttuuri, jos aikoo vapauttaa heidät ja hallita maata. Matkalla he huomaavat, että jokaiseen 163 mailimerkkiin on kiinnitetty tapettu lapsiorja. Daenerys päättää katsoa jokaista kuollutta lasta kasvoihin matkalla kunnioittaakseen heitä.


title: Kaksi miekkaa (Game of Thrones)

text: Sandor ”Hurtta” Clegane (Rory McCann), kertoo Arya Starkille (Maisie Williams) vievänsä tämän tädilleen Lysalle Laaksoon. Matkalla he huomaavat majatalon ulkopuolella Vuoren sotilaita (Lannisterin sotilaita). Arya huomaa yhden miehistä olevan Polliver (Andy Kellegher), mies, joka varasti hänen Neula-miekkansa. Arya astelee sisään majataloon, ennen kuin Hurtta ehtii pysäyttää hänet ja yksi sotilaista tunnistaa Hurtan. Vaikka monet sotilaat pelkäävätkin Hurttaa niin Polliver aloittaa keskustelun Hurtan kanssa. Loukattuaan toisiaan sanallisesti he aloittavat tappelun, jossa Hurtta tappaa monta sotilasta. Arya ottaa Neulan takaisin Polliverilta ja tappaa tämän samalla tavalla kuin tämä tappoi Aryan ystävän Lommyn. Hurtta ja Ary lähtevät majatalosta molemmat ratsain Aryan varastettua itselleen ponin.


title: Kaksi miekkaa (Game of Thrones)

text: Yhdysvalloissa ”Two Swords” rikkoi "Game of Thronesin" katsojaennätyksen, jota piti hallussaan 3. tuotantokauden kuudes jakso. ”Two Swords” keräsi 6,64 miljoonaa katsojaa ja parin uusinnan jälkeen luku nousi 8,2 miljoonaan katsojaan. Tämä on HBO:n kaikkien aikojen katsotuin jakso, sitten "Sopranosin" viimeisen jakson vuonna 2007.


title: Media Group Ukraine

text: Media Group Ukraine () on yksityinen ukrainalainen media-alan holdingyhtiö. Yhtiö on kotoisin Kiovasta. Media Group Ukraine muodostaa osan paljon laajempaa holdingyhtiömuotoista, Itä-Ukrainan Donetskissa kotipaikkaansa pitävää System Capital Management yritysrypästä. Tämän emoyhtiön taustalta löytyy Ukrainan rikkaimpiin liikemiehiin kuuluva oligarkkimiljardööri Rinat Ah’metov.


title: Media Group Ukraine

text: Media Group Ukraine hallitsee muutamia ukrainalaisista televisiokanavista. Näistä tunnetuin on Ukrajina-kanava (), joka sijoittui maaliskuun 2014 katsojatilastoissa maassaan viidenneksi 7,06 prosentin katsojaosuudella.


title: Carrossel

text: Carrossel on televisioyhtiö SBT:n esittämä brasilialainen TV-sarja. Sen päärooleissa ovat Rosanne Mulholland, Jean Paulo Campos, Larissa Manoela, Maísa Silva, Guilherme Seta, Stefany Vaz, Konstantino Atan, Thomaz Costa, Ana Vitória Zimmermann, Gustavo Daneluz, Léo Belmonte, Nicholas Torres, Aysha Beneli, Lucas Santos, Matheus Ueta, Fernanda Concon, Kiane Porfirio ja Esther Marcos.


title: La Isabela

text: La Isabela oli Kristoffer Kolumbuksen toisella Amerikan-matkalla 1494 perustettu siirtokunta. Se sijaitsi nykyisen Hispaniolan saarella Dominikaanisen tasavallan pohjoisrannikolla. Tarkoitus oli löytää arvokkaita metalleja. Siinä ei kuitenkaan onnistuttu vaan asukkaat kohtasivat monia ongelmia, kuten nälkää, sairauksia, myrskyjä, ristiriitoja paikallisten asukkaiden kanssa. Kun siirtokunta hylättiin 1498, jäljellä oli enää muutama sata ihmistä.


title: La Isabela

text: Vuonna 2014 julkaistut arkeologiset tutkimukset ovat paljastaneet, että siirtokunnan hautausmaalle haudatut ihmiset olivat kuolleet keripukin seurauksiin. Vaikka ympäristössä oli C-vitamiinia sisältäviä hedelmiä runsain määrin, siirtokuntalaiset eivät osanneet käyttää niitä vaan turvautuivat tuttuun Euroopasta tuotuun säilykeruokaan.


title: Rocky Mountain Fur Company

text: Rocky Mountain Fur Company oli neljäs ja viimeinen niistä turkisyhtiöistä, jotka kävivät kauppaa Pohjois-Amerikan luoteisosissa. Yritys perustettiin vuonna 1823 St. Louisissa Missourissa. Sen takana takana olivat kenraali William H. Ashley ja majuri Andrew Henry, jotka etsivät lehti-ilmoituksilla noin sataa yritteliästä nuorta miestä työskentelemään metsästäjinä Missourijoen alkulähteille ja Kalliovuorille. Muista turkisyhtiöistä poiketen Rocky Mountain Fur Company ei rakentanut linnoituksia eikä kauppa-asemia, vaan sen työntekijät asuivat itsenäisinä eri puolilla vuoristoa. Heidät tunnettiin parhaiten ”vuoristomiehinä” (”mountain men”), joihin yrityksen kymmenvuotisen historian aikana ehtivät kuulua muun muassa Kit Carson ja Jedediah Smith.


title: Rocky Mountain Fur Company

text: Vuonna 1824 Rocky Mountain Fur Companyn perustajat loivat niin sanotun rendezvous-järjestelmän, joka perustui vuosittaisiin kerääntymistapahtumiin eri puolilla Kalliovuoria. Näissä tilaisuuksissa intiaanit ja valkoiset metsästäjät voivat rauhassa vaihtaa turkiksiaan muihin tavaroihin. Rocky Mountain Fur Companyn pahimmat kilpailijat olivat brittiomisteinen Hudson’s Bay Company ja yhdysvaltalainen American Fur Company.


title: Rocky Mountain Fur Company

text: 1830-luvun alussa American Fur Companyn kauppiaat työntyivät Ylä-Missouriin ja Kalliovuorille ja perustivat kolmen vuoden aikana kauppa-asemien verkoston, joka vähensi tuntuvasti Rocky Mountain Fur Companyn kaupankäyntiä alueen intiaanien kanssa. Lisäksi American Fur Company myi tuotteitaan edullisemmilla hinnoilla ja sai Rocky Mountain Fur Companyn ahdingon syvenemään. Samaan aikakauteen ajoittunut turkiskaupan tärkeimmän tuotteen, majavan, merkittävä väheneminen Kalliovuorilla nopeutti Rocky Mountain Fur Companyn lopettamispäätöstä, joka tehtiin vuonna 1834.


title: Itäoja (Sanginkylä)

text: Itäoja on kymmenisen kilometriä pitkä pieni Oulujoen vesistöön kuuluva joki tai puro Utajärven kunnan Sanginkylässä. Se lähtee Kortesuon alueelta kylän koillisosassa ja laskee seututie 837:n ali Sanginjärveen. Hieman Itälästä koilliseen, josta joki on saanut nimensä, siihen yhtyy Vaaranlammesta tuleva Vaaraoja, samoin kuin idästä Yli-Utoksen suunnasta Haaraoja. Itäojan varsi on asumatonta, mutta seututieltä on pitkospuut joen vartta Sanginjärven rannalle, jossa on kota.


title: Haarajoen kirjasto

text: Haarajoen kirjasto oli yhden kirjastonhoitajan hoitama kirjasto Haarajoella Järvenpäässä. Kirjasto kuului Kirkes-verkostoon. Kirjasto lakkautettiin vuonna 2014, ja se palveli viimeisen kerran kiirastorstaina. Kirjasto sijaitsi rakennuksessa, joka oli ennen Haarajoen koulu. Sittemmin koulu siirrettiin kirjaston viereen. Haarajoen kirjasto oli melko pieni. Se palveli ainoastaan tiistaisin ja torstaisin. Vuonna 2015 uutisoitiin, että entinen kirjasto remontoidaan Haarajoen kyläyhdistyksen aloitteesta talkootyönä nuorisotilaksi.


title: Törölän rautatieasema

text: Törölän rautatieasema () on rautatieliikennepaikka Karjalan radalla, noin 13 kilometriä Lappeenrannasta länteen.


title: Törölän rautatieasema

text: Törölän asema avattiin vuonna 1963, jolloin henkilöliikenne uudella Luumäen ja Lappeenrannan välisellä oikoradalla alkoi. Aseman miehitys lopetettiin kuitenkin jo vuonna 1965 ja henkilöliikenne 1968. Vanha liikennepaikkarakennus on purettu, ja nykyisin asema toimii junakohtauspaikkana.


title: Françoise Gilot

text: Françoise Gilot (s. 26. marraskuuta 1921) on ranskalainen taidemaalari ja menestyskirjailija. Hän oli myös taiteilija Pablo Picasson rakastettu ja taiteellinen muusa 1944–1953 ja kahden hänen lapsensa, Claude Picasson ja Paloma Picasson äiti. Myöhemmin hän avioitui yhdysvaltalaisen rokotuksen uranuurtajan Jonas Salkin kanssa. Gilot oli muutakin kuin Picasson rakastettu: hän oli äiti, organisoija, muusa, keskustelukumppani, emäntä, taiteilija ja taidekriitikko.


title: Françoise Gilot

text: Gilot sai 1973 nimityksen tiedejulkaisu Virginia Woolf Quarterlyn taiteelliseksi johtajaksi, ja vuonna 1976 hänestä tuli Etelä-Kalifornian yliopiston taiteiden osaston johtokunnan jäsen. Hän piti siellä kesäkursseja ja kantoi organisaatiovastuuta vuoteen 1983. Koko 1980- ja 1990-luvun hän suunnitteli vaatteita, lavastuksia ja meikkauksia New Yorkin Guggenheimin tuotantoihin. Hän sai 1990 Ranskan Kunnialegioonan jäsenyyden (chevalier).


title: Rasinsuon rautatieasema

text: Rasinsuon rautatieasema () on rautatieliikennepaikka Karjalan radalla Luumäellä, noin kahdeksan kilometriä Luumäeltä Lappeenrannan suuntaan. Liikennepaikka avattiin vuonna 1965 muutamaa vuotta aiemmin valmistuneelle Luumäen ja Lappeenrannan väliselle oikoradalle.


title: Rasinsuon rautatieasema

text: Liikennepaikka käsittää ainoastaan pää- sekä sivuraiteen junakohtauksia varten, eikä siellä ole ollut henkilöliikennettä.


title: Immolan rautatieasema

text: Immolan rautatieasema () on lakkautettu rautatieliikennepaikka Karjalan radalla Imatralla, lähellä Immolan lentokenttää.


title: Immolan rautatieasema

text: Immolan asema avattiin vuonna 1937 uudelle Vuoksenniskan ja Elisenvaaran väliselle rautatielle. Asemarakennus valmistui samana vuonna, ja se on rataosan usean muun aseman tapaan Thure Hellströmin tyyppipiirustusten mukaan rakennettu. Henkilöliikenne Immolassa lopetettiin vuonna 1968. Aseman ratapiha uudistettiin vuonna 2005, ja samalla se lakkautettiin omana liikennepaikkanaan. Nykyisin puutavaran lastausterminaalina toimiva liikennepaikka kuuluu Imatran liikennepaikkaan.


title: Immolan rautatieasema

text: Adolf Hitlerin vieraillessa marsalkka Mannerheimin 75-vuotispäivillä oli Mannerheimin vaunu sijoitettuna aseman lähellä sijaitsevan Kaukopään tehtaan raiteistolle.


title: Säkäniemen vaihde

text: Säkäniemen vaihde () on rautatieliikennepaikka Tohmajärvellä.


title: Säkäniemen vaihde

text: Linjavaihde avattiin vuonna 1965, jolloin Parikkalasta rakennettu oikorata liitettiin vanhaan Karjalan rataan (nyk. Niiralan rata). Liikennepaikka käsittää ainoastaan yhden vaihteen, eikä siellä ole ollut henkilöliikennettä. Vuonna 2005 lakkautettu Onkamon seisake sijaitsi Säkäniemestä noin kilometrin verran etelään.


title: Irwin Shaw

text: Irwin Shaw (27. helmikuuta 1913 New York, Yhdysvallat – 16. toukokuuta 1984 Davos, Sveitsi) oli tuottelias yhdysvaltalainen näytelmäkirjailija, elokuvakäsikirjoittaja ja menestyskirjailija. Hänen romaaneistaan tunnetuimpia ovat "Nuoret leijonat" (1948) ja "Rikas, rakas..." (1970). "Nuoret leijonat" kertoo kahden sotilaan kohtaloista toisen maailmansodan aikana, ja siihen pohjautuu Edward Dmytrykin ohjaama elokuva "Nuoret leijonat". Teos "Rikas, rakas..." kertoo kolmen sisaruksen kohtaloista toisen maailmansodan jälkeen. Sen pohjalta on tehty suosittu television minisarja "Rikas, rakas, köyhä, varas". Shaw'n teokset saivat kriitikoilta laajalti kiitosta, mutta kaupallisesti menestynyt kaunokirjallinen tuotanto kuitenkin heikensi hänen kirjallista mainettaan.


title: Albert Ikäheimo

text: Albert Ikäheimo eli Karhu-Alpi tai Ikä-Alpi (29. huhtikuuta 1904 Salla – 19. maaliskuuta 1989) oli suomalainen Savukosken Martinkylässä asunut pienviljelijä ja karhunkaataja.


title: Albert Ikäheimo

text: Sallan Kurtinkylässä syntyneen Albert Ikäheimon vanhemmat olivat kruunun metsänvartija Pekka Fabian Ikäheimo ja Tiina Maria Katainen. Perhe muutti myöhemmin Kurtista Värriöjoen varteen Savukoskelle. Alpi meni 1931 naimisiin Helga Luiron kanssa ja asettui asumaan Värriöjoen varteen parin kilometrin päähän vanhempiensa talosta.


title: Albert Ikäheimo

text: Turkismetsästyksellä seitsenlapsisen perheensä elättänyt Alpi kaatoi elämänsä aikana 50 karhua, lähes 30 ahmaa, muutaman suden ja noin tuhat kettua. Lisäksi hän metsästi hirviä, näätiä, saukkoja ja metsäkanalintuja sekä kalasti.


title: Albert Ikäheimo

text: Kirjailija Arto Paasilinna kirjoitti vuonna 1964 Alpista esikoisteoksensa "Karhunkaataja Ikä-Alpi".


title: Jannika B:n diskografia

text: Tämä artikkeli on suomalaisen poplaulajan Jannika B:n diskografiasta.


title: FC Honka (naiset)

text: FC Honka on espoolainen jalkapalloseura, jonka naisten edustusjoukkue pelaa Suomen korkeimmalla sarjatasolla Naisten Liigassa.


title: FC Honka (naiset)

text: Honka pelaa kotiottelunsa Tapiolan urheilupuistossa. Seuran organisaatioon kuuluu myös naisten kakkos- ja kolmosjoukkue sekä useita juniorijoukkueita. Hongan B-tytöt pelaavat SM-sarjassa.


title: FC Honka (naiset)

text: Honka pelasi ensimmäistä kertaa silloisessa naisten SM-sarjassa kaudella 2003 ja säilytti paikkansa karsintojen kautta. Vuonna 2006 naiset pelasivat neljännen kauden SM-sarjassa ja voittivat ensimmäisen mestaruutensa. Mestaruus varmistui 8. lokakuuta 2006 SC Raisiota vastaan pelatussa ottelussa, jonka Honka voitti 1–0. Honka uusi mestaruutensa kaudella 2007 pelaten mestaruuden ratkaisseessa ottelussa HJK:n kanssa 3–3, mikä riitti mestaruuteen. Honka uusi mestaruutensa jo kolmannen kerran peräkkäin kaudella 2008 peräti 13 pisteen erolla toiseksi yltäneeseen HJK:hon. Vuonna 2017 Honka voitti Suomen mestaruuden yläloppusarjan viimeisessä pelissä vain pisteen erolla PK-35 Vantaaseen. Ottelu pelattiin ISS-stadionilla ja päättyi 0-1 Hongan hyväksi.


title: FC Honka (naiset)

text: Honka on voittanut myös naisten Liigacupinin vuosina 2007 ja 2008. Suomen Cupissa Honka voitti kultaa vuonna 2015 ja vuonna 2016 hopeaa.


title: FC Honka (naiset)

text: Vuonna 2007 Honka osallistui UEFA-cupiin. Färsaarilla pelatulla ensimmäisellä kierroksella Honka jäi toiseksi, hävittyään lohkon voittajalle, islantilaiselle Valurille lisäaikamaalilla 1–2. Honka osallistui myös vuonna 2008 UEFA-cupiin. Vuonna 2018 Honka pelaa naisten Mestareiden liigaa.


title: Alvar Aallon ateljee

text: Alvar Aallon ateljee on Helsingin Munkkiniemen Tiilimäessä sijaitseva talo, jonka Alvar Aalto suunnitteli vuosien 1955–1956 välillä arkkitehtitoimistonsa työtiloiksi. Ateljeen lähellä Munkkiniemen Riihitiellä sijaitsee Aallon kotitalo. Alvar Aallon ateljee ja kotitalo ovat nykyään osa Alvar Aalto -museota, ja ne ovat rajoitetusti avoinna vierailijoille. Talossa toimivat Alvar Aalto –akatemia sekä museon rakennusperintöyksikkö.


title: Alvar Aallon ateljee

text: Tyyliltään talo ei ole perinteinen toimistorakennus. Alvar Aallon kerrotaan sanoneen, että "rakennustaidetta ei voi syntyä konttorimaisessa ympäristössä". Talon pelkistetty ja ikkunaton julkisivu kadulle on valkoiseksi slammattua tiiltä. Yläkerran työtiloista avautuu suuret ikkunat niin itään kuin länteenkin.


title: Alvar Aallon ateljee

text: Taloon rakennettiin lisäosa vuonna 1963, jossa on talon keittiö- ja ruokailutilat. Niitä kutsuttiin nimellä "taverna". Sisäpihalla on amfiteatterimainen pieni tila, jonka tasot on rakennettu luonnonliuskekivestä.


title: Golfe-Juan

text: Golfe-Juan () rantalomaseutu Ranskan Côte d'Azurissa. Golfe-Juanin asukkaista käytetään ranskaksi nimitystä "Golfe-Juanais".


title: Golfe-Juan

text: Golfe-Juan kuuluu Vallauris'n kuntaan Grassen arrondissementtiin Alpes-Maritimesin departmentissa, joka vuorostaan kuuluu Provence-Alpes-Côte d'Azur -nimiseen Ranskan alueeseen. Rautatieaseman nimi on Golfe Juan-Vallauris.


title: Golfe-Juan

text: Napoleon nousi 1. maaliskuuta 1815 maihin 600 miehen kanssa Golfe-Juanissa poistuttuaan Elban saarelta, jossa hän oli maanpaossa.


title: It’s On Again

text: "It's On Again" on Alicia Keysin ja Kendrick Lamarin yhteinen kappale, joka levytettiin The Amazing Spider-Man 2 -elokuvaa varten. Kappaleen on tuottanut Pharrell Williams.


title: It’s On Again

text: Alicia Keys ilmoitti ensin Twitterissä tulevasta "It’s On Again" -kappaleestaan sekä yhteistyöstä Hans Zimmerin, Pharrell Williamsin ja Kendrick Lamarin kanssa. Ennen virallista julkaisua kappale julkaistiin kokonaisuudessaan Keysin SoundCloud tilillä.


title: Davis Cup 2014

text: Davis Cup 2014 oli 103:s miesten maajoukkueiden välinen tennisturnaus. Davis Cupin maailmanlohkossa pelasi 16 joukkuetta ja yli sata joukkuetta otti osaa maanosalohkoihin. Hallitsevana mestarina turnaukseen lähti Tšekki.


title: Davis Cup 2014

text: Maailmanlohkossa pelaavien otteluparien arvonta suoritettiin 18. syyskuuta 2013 Lontoossa, Isossa-Britanniassa.


title: Davis Cup 2014

text: Mestaruuden voitti Sveitsi, joka voitti loppuottelussa Ranskan 3–1. Voitto oli maan ensimmäinen.


title: Robbie Kruse

text: Robbie Kruse (s. 5. lokakuuta 1988) on australialainen jalkapalloilija, joka edustaa Bundesliigassa pelaavaa VfL Bochumia. Pelipaikaltaan oikeajalkainen Kruse on hyökkääjä. Kruse kuuluu Australian jalkapallomaajoukkueeseen.


title: Robbie Kruse

text: Brisbane Roarissa ammattilaisuransa aloittanut Kruse siirtyi Eurooppaan vuonna 2011, saksalaisen Fortuna Düsseldorfin riveihin. Hän oli mukana, kun joukkue nousi Bundesliigaan kaudeksi 2012–2013. Fortunan pudottua sarjasta Kruse siirtyi Bayer Leverkuseniin. Hän iski heti debyytissään kaksi maalia Mainz 05:tä vastaan. Aikanaan Bayer Leverkusenissa Kruse on kärsinyt paljon loukkaantumisista, eikä näin ollen ole pelannut paljoa.


title: Robbie Kruse

text: Kruse on edustanut maataan nuorten maajoukkueissa. Hän teki debyyttinsä Australian jalkapallomaajoukkueessa Aasian-mestaruuskilpailuissa 2011. Kruse teki myös kisoissa ensimmäisen maaottelumaalinsa Užbekistania vastaan. Australia sai kisoissa lopulta hopeaa. Hän kuului joukkueen vakiomiehistöön vuoden 2014 MM-kisojen karsinnoissa, mutta ei loukkaantumisen takia kuulunut joukkueeseen itse kisoissa. Kruse voitti Australian kanssa kultaa vuoden 2015 Aasian-mestaruuskilpailuissa pelaten turnauksessa Australian kaikissa kuudessa ottelussa tehden yhden maalin.


title: Fed Cup 2014

text: Fed Cup 2014 oli 52:s naisten maajoukkueiden välinen tennisturnaus. Fed Cupin maailmanlohkossa pelasi kahdeksan joukkuetta. Hallitsevana mestarina turnaukseen lähti Italia. Loppuottelussa 8.–9. marraskuuta Tšekki voitti Saksan otteluin 3–1.


title: Johanneksen Pojat

text: Johanneksen Pojat, vuoteen 1956 saakka Eteläiset, on helsinkiläinen urheiluseura, rekisteröity 1937, mutta toiminut sitä aikaisemmin pesäpallojoukkueena ainakin vuonna 1935.


title: Johanneksen Pojat

text: Johanneksen Pojat oli Johanneksen seurakunnan (aiemmin Eteläinen suomalainen seurakunta) lentopallojoukkue, jonka harjoittelupaikkana oli seurakunnan (myöhemmin Helsingin ev. lut. seurakuntien) omistama, kesäisin nuorison käytössä ollut Kivisaari, joka sijaitsee Laajasalon itäpuolella, Villingin ja Satamasaaren välissä. Kivisaaressa oli vaatimaton lentopallokenttä, JoPon harjoituskenttä. Harjoituksia pidettiin myös muun muassa Punavuoren koululla, Karjalan Yhteiskoululla Ruskeasuolla ja Pirkkolassa. Pelipaikkana oli Urheilutalo Helsinginkadulla.


title: Johanneksen Pojat

text: Suomen-mestaruuden JoPo voitti kahdesti, peräkkäisillä kausilla 1966–1967 ja 1967–1968. Suomen cupin loppuottelussa seura oli mukana 1968 ja 1973 ja hävisi molemmilla kerroilla. Viimeisen kautensa SM-sarjassa seura pelasi 1975–1976. Eteläiset/JoPo voitti 1953–1956 Suomen Koripallo- ja Lentopalloliiton mestaruuden neljästi peräkkäin.


title: Johanneksen Pojat

text: Johanneksen Pojissa pelasi useita maajoukkuemiehiä, muun muassa Jorma Knuutinen, Oiva Niemi, Jouko Rehumäki, Pertti Laaksonen, Eero ja Mauri Suuperko.


title: Jores Okore

text: Jores Okore (s. 11. elokuuta 1992) on norsunluurannikkolaissyntyinen tanskalainen jalkapalloilija, joka edusti vuosina 2013–2016 Englannin Valioliigassa pelannutta Aston Villaa. Hän muutti vanhempiensa kanssa Tanskaan vain kolmevuotiaana. Okore on pelipaikaltaan keskuspuolustaja ja hän kuuluu Tanskan jalkapallomaajoukkueeseen.


title: Jores Okore

text: FC Nordsjællandin kasvatti Okore aloitti tanskalaisseurassa ammattilaisuransa vuonna 2011 ja pääsi pelaamaan vuonna 2012 Mestareiden liigaa. Vuonna 2013 hän siirtyi Valioliigan keskikastin Aston Villaan, jossa hänellä on ollut vaikeuksia saada peliaikaa.


title: Jores Okore

text: Alle 21-vuotiaiden maajoukkueessa pelannut Okore teki debyyttinsä Tanskan jalkapallomaajoukkueessa Ruotsia vastaan vuonna 2011. Hän kuului Tanskan joukkueeseen vuoden 2012 EM-kisoissa.


title: Erkki Kolkka

text: Erkki Kolkka (s. 11. huhtikuuta 1944 Tampere) on suomalainen entinen pikajuoksija.


title: Erkki Kolkka

text: Erkki Kolkka on kotoisin Tampereen Härmälästä. Siellä hän kasvoi urheilullisen veljeskatraan vanhimpana. Veljeksistä keskimmäinen Eino Kolkka harrasti telinevoimistelua, ja tuli tunnetuksi Tampereen Teatterissa esitetyn suositun West Side Storyn volttimestarina. Einon poika Joonas Kolkka on kuuluisa jalkapalloilija. Veljessarjan nuorin Väinö Kolkka oli maajoukkuetason jääkiekkoilija, joka seuratasolla edusti Ilvestä ja HIFK:ta.


title: Erkki Kolkka

text: Kolkka aloitti juoksuharjoitukset Tampereen Pyrinnössä 17-vuotiaana vuonna 1961. Muutaman vuoden jälkeen hän voitti 400 metrin juoksun Suomen mestaruuden vuonna 1964 ajalla 48,8. Samana vuonna hän juoksi myös 400 metrin ennätyksensä 48,5. Tämän jälkeen Kolkan kehitys kuitenkin pysähtyi väärään harjoitteluun ja liikaan kilpailemiseen. Vuonna 1967 Suomen kestävyysjuoksun päävalmentajaksi tuli uusiseelantilainen Arthur Lydiard. Kolkka sai kutsun niin sanottuun "Lydiardin talliin", missä hänestä oli määrä tehdä paras eurooppalainen 1500 metrin matkalla Meksikon olympialaisissa vuonna 1968. Tässä hän ei kuitenkaan onnistunut. Tämän jälkeen Kolkka lopetti kilpailemisen. Aktviiviuran jälkeen Kolkka valmensi Tampereen Pyrinnön nuoria urheilijoita pika- ja keskimatkoilla.


title: Erkki Kolkka

text: SM-kultaa 400 metrin juoksussa vuonna 1964 sekä 4x400 metrin viestissä vuonna 1969, SM-hopeaa 4x400 metrin viestissä vuonna 1971 sekä SM-pronssia 400 metrin juoksussa vuonna 1966 sekä 4x400 metrin viestissä vuonna 1966. Lisäksi hänellä on useita nuorten SM-mitaleja.


title: Erkki Kolkka

text: Kolkalla on useita yleisurheilun maaotteluedustuksia.


title: Chichilaki

text: Chichilaki () on muinainen, perinteinen georgialainen joulupuu. Se on tehty kuivatun hasselpähkinän tai saksanpähkinän oksista, jotka on muotoiltu havupuuksi. Nämä vaaleat ornamentit vaihtelevat 20 cm:n ja kolmen metrin välillä. Chichilakit ovat yleisimpiä Gurian ja Samegrelon alueilla Mustanmeren lähellä, mutta niitä löytää myös pääkaupungin, Tbilisin, alueelta.


title: Chichilaki

text: Chichilakien teko on tärkeä perinne georgialaisessa ortodoksisessa joulussa, joka sijoittuu tammikuun 7. päivälle. Georgialaiset uskovat, että leikelty puu muistuttaa Basileios Suuren kuuluisaa partaa. Basileioksen sanotaan vierailevan ihmisten luona jouluna, samalla tapaa kuin joulupukki. Sanotaan myös, että Chichilaki edustaa elämän puuta, georgialaisten yhtä toivon symboolia.


title: Chichilaki

text: Joka vuosi ihmiset ostavat chichilakeja koristellakseen niitä pienillä hedelmillä ja marjoilla. Omenoita, granaattiomenoita ja värimataroita tarjoamisena anteliaasta sadosta.


title: Chichilaki

text: Chichilakit poltetaan seremoniallisesti päivänä ennen georgialaisen ortodoksisuuden loppiaista, tammikuun 19. päivänä. Tämä symbolisoi menneen vuoden vaikeuksien ylittämistä. Jotkut perheet Samegrelossa ostavat chichilakeja edesmenneiden sukulaisia kunnioittaakseen.


title: Chichilaki

text: Neuvostoliiton Georgian valtauksen aikana vuonna 1921, chichilakien myynti oli kielletty. Puut olivat neuvostoliittolaisten mielestä uskonnollinen symboli. Vaikka georgialaisten annettiin pitää monia heidän kulttuurilleen ominaisia piirteitä, kaikki uskontoon liittyvä oli kielletty. Kielto pysyi voimassa Neuvostoliiton valtauksen päättymiseen, vuoteen 1990, asti. Siitä lähtien chichilakien suosio on noussut.


title: Chichilaki

text: Georgialaisten mielestä chichilakien käyttö joulukoristeina on ympäristöystävällisempää kuin mäntypuiden hakkuu. Oksien leikkaamisen puista on oletettu olevan parempi puiden terveydelle.


title: Chichilaki

text: Georgian hallitus on ottanut askelia mänytypuiden säilyttämisen puolesta asettamalla sakkoja niille, jotka kuljettavat mäntyjä rekisteröityjen tilojen ulkopuolelle. Metsänvartijoiden partiointia on myös kasvatettu ympäri maata.


title: Chichilaki

text: Venäjän ja Georgian välisen sodan jälkipuinnissa, metsämaat kiistellyn Etelä-Ossetian alueelta hävitettiin, herättäen kansallista surua georgialaisissa.


title: Väinö Heikkinen (karhunkaataja)

text: Väinö Heikkinen eli Karhu-Väinö (1922 – 2011) oli suomalainen Lieksan Nurmijärven kylässä Jongunjoen Kaksinkantajalla asunut maanviljelijä ja karhunkaataja.


title: Väinö Heikkinen (karhunkaataja)

text: Heikkinen kaatoi vuosien 1948–1988 välillä yhteensä 36 karhua. Hänellä oli kotitalossaan esillä kaatamiensa karhujen kallokokoelma, täytettyjä eläimiä ja muuta metsästysaiheista esineistöä. Heikkisen kotitalo ja kokoelma on nykyisin avoinna tilauksesta.


title: Katariina Leino

text: Katariina Leino on suomalainen kirjailija, näytelmäkirjailija ja dramaturgi. Hän on opiskellut pääaineenaan kotimaista kirjallisuutta ja sivuaineina taidehistoriaa ja tiedotusoppia, ja valmistunut filosofian maisteriksi Turun yliopistosta. Hän on myös opiskellut kirjoittamista Oriveden opistossa. Leino on kirjoittanut neljä romaania WSOY:lle sekä Aapisen ja Aapisen lukukirjan Otavalle. Sen lisäksi hän on tehnyt kolmisenkymmentä näytelmää ja musikaalia eri teattereihin ja kulttuurikeskuksiin Suomessa. Hän on ollut päätoimisena kirjailijana 90-luvulta lähtien ja tehnyt yhteensä 40 teosta. Hän on toiminut Musiikkiteatteri Palatsissa vuosina 2008 - 2016 ja Suomen Musiikkiteatterissa vuodesta 2017 alkaen. Hän on vastannut molemmissa teattereissa mm. taiteellisesta suunnittelusta ja käsikirjoituksista. Leino on naimisissa näyttelijä-ohjaaja Petri Lairikon kanssa. Pariskunnalla on viisi lasta ja he asuvat Tampereella. Runot,proosateokset ja oppikirjat: Näytelmät, musikaalit ja dramatisoinnit:


title: Katariina Leino

text:
Simply The Best, Musiikkiteatteri Palatsi 2012
Punainen mylly, Musiikkiteatteri Palatsi 2012
Pohjanmaa Brothers, Seinäjoen Kesäteatteri 2014
Peter Pan - koko perheen musikaali, Särkänniemen huvipuisto 2011, Musiikkiteatteri Palatsi 2012, Seinäjoen Kesäteatteri 2014.
Kaunotar ja Hirviö - koko perheen musikaali, Musiikkiteatteri Palatsi 2012, Seinäjoen Kesäteatteri 2015
Remu & The Hurriganes - musikaali, suojelijana Remu Aaltonen, Musiikkiteatteri Palatsi 2013, Seinäjoen Kesäteatteri 2015, Kouvolan Koirakonnun kesäteatteri 2016.
Abba Dancing Queen Show, Musiikkiteatteri Palatsi 2013
Ihan Tuuliajolla-musikaali, esitys kertoo Tuuliajolla-risteilystä Saimaalla, Musiikkiteatteri Palatsi 2014, Seinäjoen Kesäteatteri, Koirakiven Kesäteatteri 2016, Suomen Musiikkiteatteri 2017.
Badding Musikaali Paratiisi, Musiikkiteatteri Palatsi 2014, Seinäjoen Kesäteatteri 2015, Suomen Musiikkiteatteri 2017, Kulttuurikahvila Prummi, Rauma, Sieravuoren Kesäteatteri, Teatteriyhdistys Fake 2017-18
I Wanna Rock - glamrockmusikaali, Musiikkiteatteri Palatsi 2015
Let's Dance - musikaali, Musiikkiteatteri Palatsi 2016
Tuhkimo ja poptähti - koko perheen musikaali, Seinäjoen Kesäteatteri 2016
Autiotalossa-musikaali, musikaali kertoo Dingosta, Suomen Musiikkiteatteri 2016, Aulangon Kesäteatteri 2017
We Rock, Heavyrock Night Show- Suomen Musiikkiteatteri 2017
Golden Abba Show, Suomen Musiikkiteatteri 2017, Aulangon Kesäteatteri, Ikaalisten Kesäteatteri
Ganes-musikaali, suojelijana Remu Aaltonen, Suomen Musiikkiteatteri 2018


title: Puntala

text: Puntala tarkoittaa ainakin seuraavia:


title: Rantasalmen rautatieasema

text: Rantasalmen rautatieasema () on rautatieliikennepaikka -radalla Rantasalmella, noin seitsemän kilometrin päässä kunnan keskustaajamasta.


title: Rantasalmen rautatieasema

text: Asema avattiin vuonna 1913 Elisenvaarasta Pieksämäkeen rakennetun rautatien varteen kirkonkylältä Sulkavalle kulkevan tien (nykyinen seututie 467) risteyskohtaan. Asemarakennus valmistui samana vuonna, ja se on muun muassa Joroisten aseman tapaan rakennettu Thure Hellströmin V luokan aseman tyyppipiirustusten mukaan. Aseman seutu on ollut harvaan asuttua, mutta yhteyksien myötä sen läheisyyteen perustettiin vuonna 1945 saha.


title: Rantasalmen rautatieasema

text: Henkilöliikenteen pysähdykset Rantasalmella lakkautettiin liikenteen loppuessa Savonlinnan ja Huutokosken väliseltä rataosalta vuonna 1988. Aseman ratapiha kunnostettiin 2000-luvun loppupuolella rataosuuden perusparannuksen yhteydessä.


title: Georg Ehrnrooth (sijoittaja)

text: Georg Johan Casimir Ehrnrooth (s. 16. tammikuuta 1966) on suomalainen sijoittaja ja elinkeinoelämän vaikuttaja, koulutukseltaan agrologi. Hän on muun muassa Pöyryn (vuodesta 2010), Forcitin (vuodesta 2010) ja eQ:n (vuodesta 2011) hallituksen jäsen ja hallituksen puheenjohtaja useissa sukunsa omistamissa sijoitusyhtiöissä.


title: Georg Ehrnrooth (sijoittaja)

text: Ehrnrooth on myös Louise ja Göran Ehrnroothin säätiön hallituksen puheenjohtaja ja Paavo Nurmen Säätiön hallituksen jäsen.


title: Georg Ehrnrooth (sijoittaja)

text: Georg Ehrnrooth sai Finanssivalvonnalta 500 €:n rikemaksun arvopaperimarkkinalain rikkomisesta sijoitusyhtiö Partumissa.


title: Georg Ehrnrooth (sijoittaja)

text: Hänen isänsä on vuorineuvos Casimir Ehrnrooth.


title: Dārta Elizabete Emuliņa

text: Dārta Elizabete Emuliņa (s. 5. kesäkuuta 1997 Riika) on latvialainen tennispelaaja. Emuliņa teki debyyttinsä Latvian Fed Cup -joukkueessa vuoden 2014 Fed Cupissa.


title: HC Vita Hästen

text: HC Vita Hästen on ruotsalainen jääkiekkoseura, Norrköpingin kaupungista. Seura on perustettu vuonna 1967. HC Vita Hästen on perustettu jatkamaan IFK Norrköpingsin ja IK Sleipnersin jääkiekkotyötä. Joukkue on pelannut Ruotsin alemmissa divisioonissa ja suuremmaksi osaksi I-divisioonassa. I-divisioonassa joukkue pelasi kaudesta 1999-2000 lähtien, kunnes se onnistui kolmannella karsintayrittämällä nousemaan Ruotsin toiseksi korkeimpaan sarjaan Allsvenskaniin kaudeksi 2014-2015.


title: Alexander Wilhelm Lyra

text: Alexander Wilhelm Lyra (15. toukokuuta 1834 Sysmä – 13. huhtikuuta 1904 Porvoo) oli suomalainen pappi, rovasti ja valtiopäivämies.


title: Alexander Wilhelm Lyra

text: Lyran vanhemmat olivat kappalainen Adolf Lyra ja Eva Maria Karolina Streng. Hänet vihittiin papiksi 1857, mutta 1863–1871 hän toimi opettajana Siitosen kansakoulussa Sortavalassa. Jaakkiman kappalainen hän oli 1871–1878 ja kirkkoherra Helsingissä 1878–1904. Lyra vihittiin 1885 Porvoon tuomiokapitulin asessoriksi, missä tehtävässä hän toimi kuolemaansa saakka.


title: Alexander Wilhelm Lyra

text: Hän oli edustaja kirkolliskokouksissa 1876–1898 ja otti osaa papiston edustajana valtiopäiville 1877–1900, kuuluen maltillisiin suomenmielisiin ja vaikiuuaten muun muassa Sortavalan seminaarin perustamiseen. Lyra työskenteli myös pyhäkoulujen puolesta. Hän oli Suomen Pyhäkouluyhdistyksen perustajia ja sen ensimmäinen puheenjohtaja vuodesta 1888. Lyran julkaisemia teoksia ovat muun muassa "Rippikouluun valmistava kristillisyyden opetus" (1884) ja "Piplian historian opettaminen" (1894).


title: Alexander Wilhelm Lyra

text: Lyran puoliso vuodesta 1862 oli Ida Adolphina Lyra.


title: Theodor Wilhelm Löfström

text: Theodor Wilhelm Löfström (15. heinäkuuta 1859 Tampere – 29. tammikuuta 1907 Helsinki) oli suomalainen lääkäri ja lääkintöneuvos, joka laati uraa uurtaneen käsikirjan oikeuslääketieteestä.


title: Theodor Wilhelm Löfström

text: Löftströmin vanhemmat olivat seppä Henrik Löfström ja Eva Kristina Palander. Hän valmistui filosofian kandidaatiksi 1881, lääketieteen lisensiaatiksi 1886 ja lääketieteen ja kirurgian tohtoriksi 1892, väitöskirjan aiheenaan "Zur Kenntniss der Digestibilität der gewöhnlichsten in Finnland einheimischen Getreidearten". 1883-1904 Löfström toimi assistenttina Helsingin yliopiston fysiologisen kemian laitoksella, harjoittaen samalla lääkärintointa. 1904 hänet nimitettiin lääkintöhallituksen lääkintöneuvokseksi. Löfström oli Suomalainen Lääkäriseura Duodecimin perustajia, toimi 1888-1892 seuran varapuheenjohtaja sekä 1892 Duodecium-aikakauskirjan ja 1898 Terveydenhoitolehden päätoimittajana. Hänen ehkä tärkein kirjallinen saavutuksensa oli silti lähes 700-sivuinen uraa uurtanut teos "Oikeuslääketieteellinen käsikirja Suomen lääkäreille" (1901).


title: Theodor Wilhelm Löfström

text: Löfströmin puoliso vuodesta 1884 oli Olga Augusta Blomqvist (eronneet).


title: Jämijärven lento-onnettomuus

text: Jämijärven lento-onnettomuus sattui 20. huhtikuuta 2014 Jämijärvellä lähellä Jämijärven lentokenttää, kun laskuvarjohyppääjiä kuljettanut pienkone putosi maahan ja syttyi palamaan. Koneessa oli kymmenen matkustajaa sekä lentäjä. Onnettomuudessa sai surmansa kahdeksan henkilöä. Kolme koneessa ollutta pelastautui hyppäämällä koneesta sen pudotessa; yksi pelastautuneista oli koneen lentäjä


title: Jämijärven lento-onnettomuus

text: Lentokoneesta pelastautuneiden mukaan lentokone oli noin neljän kilometrin korkeudessa, kun koneen nokka painui äkillisesti alas ja sen ohjattavuus katosi. Onnettomuustutkintakeskuksen mukaan ongelmia ilmeni koneen liikettä ylös- ja alaspäin säätelevässä pituusohjauksessa, mutta syytä niille ei vielä tiedetä. Koneen siipi murtui syöksyn aikana, mutta teknisen tutkinnan perusteella siivet ja peräsin olivat kiinni koneessa sen osuessa maahan.


title: Jämijärven lento-onnettomuus

text: Onnettomuuskone oli Comp Air 8 -tyyppinen potkuriturbiinikone. Kone oli ilmailuharrastajien rakentama ja ainoa laatuaan Suomessa. Sille myönnettiin rakennuslupa vuonna 2005 ja lupa ilmailukäyttöön elokuussa 2009. Vastaavanlaisia koneita on käytössä muun muassa Brasiliassa ja Chilessä.


title: Jämijärven lento-onnettomuus

text: Syyskuussa 2014 oli tiedossa onnettomuuden osasyy. Koneen oikean siiven tuki katkesi ilmassa, kun kone teki hallitsemattoman lentoliikkeen. Tuesta löytyi metallin väsymisestä johtunut murtuma, joka oli ollut siinä jo ennen onnettomuuslentoa mutta jota ei ollut näkynyt normaaleissa huolloissa.


title: Jämijärven lento-onnettomuus

text: Onnettomuutta tutkivan onnettomuustutkintakeskuksen 16. huhtikuuta 2015 julkaiseman selostuksen mukaan lento-onnettomuuden syynä oli oikein puolen siiven tuen murtuminen, joka johtui käytössä syntyneestä kulumisesta. Raportin mukaan myös lentäjän vähäinen lentokokemus, painorajoitusten ylittäminen useasti, rakenteiden huoltaminen ja rakenteiden kuormitus olivat osasyinä. Koneen taittunut siipi esti koneesta ulos pääsyn, koska se taittui hyppyovea vasten.


title: Apóstolos Véllios

text: Apóstolos Véllios (, s. 8. tammikuuta 1992) on kreikkalainen jalkapalloilija, joka edustaa Tanskan Superliigassa pelaavaa FC Vestsjællandia lainasopimuksella Jupiler Pro Leaguen Lierse SK:sta. Véllios on pelipaikaltaan keskushyökkääjä.


title: Apóstolos Véllios

text: Véllios aloitti ammattilaisuransa Iraklis FC:ssä kotikaupungissaan Thessalonikissa. Talvella 2011 hän siirtyi Valioliigan Everton FC:hen. Hän teki debyyttinsä joukkueessa huhtikuussa 2011 Aston Villaa vastaan. Saman vuoden syyskuussa hän teki ensimmäisen Valioliiga-maalinsa Wigan Athleticia vastaan. Hän teki myöhemmin Chelsea FC:tä vastaan maalin oltuaan kentällä vain 18 sekuntia. Vuonna 2014 hän siirtyi kauden loppuun kestävälle lainalle Mestaruussarjan Blackpool FC:hen.


title: Apóstolos Véllios

text: Heinäkuussa 2014 Véllios siirtyi Belgian Jupiler Pro Leaguen Lierse SK:hon, jossa hän pelasi syyskauden 2014 aikana 13 ottelua tehden yhden maalin. Tammikuussa 2015 hän siirtyi lainalla Tanskan Superliigan FC Vestsjællandiin.


title: Apóstolos Véllios

text: Véllios on pelannut Kreikan eri nuorisomaajoukkueissa. Vuodet 2011-2014 hän pelasi alle 21-vuotiaiden maajoukkueessa, jossa hän pelasi 24 ottelua tehden niissä neljä maalia.


title: Luettelo pikkuplaneetoista: 390 001–391 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
390001:stä ja päättyen 391000:een.
Kokonaisen luettelon löytää katsomalla Luettelo pikkuplaneetoista.


title: Juudaksen polttaminen

text: Juudaksen polttaminen on pääsiäiseen liittyvä perinne erityisesti katolisessa ja ortodoksisessa kirkoissa. Perinnettä harjoitetaan muun muassa Kreikassa, Meksikossa, Brasiliassa, Espanjassa, Portugalissa ja jonkin verran myös muissa latinalaisissa maissa, sekä ainakin Liverpoolissa, Englannissa vielä 1900-luvun alussa. Perinteeseen kuuluu Juudas Iskariot-hahmon polttaminen pitkäperjantaina. Juudas oli Raamatun mukaan apostoli, joka petti Jeesuksen.


title: Juudaksen polttaminen

text: Yhdysvaltain sisäministeriö antoi Kreikalle huomautuksen perinteestä. Se käytti siitä nimitystä juutalaisen polttaminen ja piti sitä antisemitistisenä. Kreikan ortodoksisen kirkon piispa huomautti, että polttamisperinne liittyy vain Juudakseen, ei kaikkiin juutalaisiin yleensä. Juutalaisyhteisöt protestoivat jonkin aikaa kirkkoa vastaan.


title: Luettelo pikkuplaneetoista: 391 001–392 000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
391001:stä ja päättyen 392000:een.
Kokonaisen luettelon löytää katsomalla Luettelo pikkuplaneetoista.


title: Luettelo pikkuplaneetoista: 392001–393000

text:
Tämä on luettelo Aurinkokunnan numeroiduista pikkuplaneetoista numerojärjestyksessä alkaen
392001:stä ja päättyen 393000:een.
Kokonaisen luettelon löytää katsomalla Luettelo pikkuplaneetoista.


title: Kepler-186f

text: Kepler-186f on eksoplaneetta, joka kiertää 500 valovuoden päässä Maasta olevaa punaista kääpiötähteä melko varmasti elinkelpoisella vyöhykkeellä. Koska planeetta on niin kaukana, siitä on vaikea tehdä tarkkoja havaintoja. Pystytään havaitsemaan vain se, miten planeetta jaksollisesti hieman himmentää keskustähtensä valoa.


title: Kepler-186f

text: Planeetta on todennäköisesti noin puolitoista kertaa Maata painavampi, mutta saattaa mahdollisesti olla massaltaan hieman Maata kevyempikin. Se on kuitenkin ensimmäisiä löydettyjä suunnilleen Maan kokoisia planeettoja, ja joka on elämälle suotuisien olosuhteiden ansiosta mahdollisesti elinkelpoinen ja juuri siksi merkittävä löytö. Planeetan koosta päätellen sillä ei voi olla tiheää myrkyllistä kaasukehää, mutta se kykenee pitämään elämälle ehkä soveltuvan kaasukehän pitkiä aikoja.


title: Kepler-186f

text: Planeetalla saattaa olla nestemäistä vettä. Planeetta on hieman maata kylmempi, mutta tämä ei estä elämän muotoutumista. Kepler-avaruusteleskooppi havaitsi planeetan yhdessä neljän muun planeetan kanssa. Muut Kepler 186:n kanssa samaa M-luokan kokoista tähteänsä kiertävät planeetat ovat liian lähellä emoaurinkoaan ollakseen asuinkelpoisia kiertolaisplaneettoja.


title: Kepler-186f

text: Kepler-186f:n etäisyys keskustähdestään on noin 0,36–0,40 AU. Tämä vastaa Merkuriuksen etäisyyttä Auringosta. Mutta Aurinkoa kylmempi ja pienempi M1V-spektriluokan keskustähti Kepler 186 säteilee vain noin 0,04–0,046 Aurinkoa, koska on pienimassainen punainen kääpiö. Näin ollen planeetta saa arviolta noin 0,32 aurinkovakion verran säteilyä. Niinpä Kepler 186f:n uskotaan kiertävän elinkelpoisen vyöhykkeen ulkolaidalla, jossa planeetan elinkelpoisuus riippuu pitkälti planeetan kaasukehän paksuudesta ja koostumuksesta.


title: Kepler-186f

text: Paksu hiilidioksidikaasukehä saattaisi lämmittää planeettaa ja tehdä ainakin osan siitä suotuisaksi elämälle. Jos hiilidioksidia olisi kaasukehässä 0,5–5 baaria ja typpeä 0–10 bar, planeetan keskilämpötila olisi joidenkin arvioiden mukaan yli 0 °C. Tämä on vain arvailua, sillä noin 500 valovuoden päässä olevan Kepler 186f:n fysikaaliset ominaisuudet tunnetaan erittäin huonosti. Lähinnä planeetan säde ja etäisyys keskustähdestään sekä joitain näistä johdettavia numerotietoja tunnetaan. Ei osata täsmälleen sanoa, onko planeetan pyöriminen vuorovesilukkiutunut, tähän uskotaan olevan 50 %:n mahdollisuus. Näin, koska emoauringon ikää ei tunneta. Tässäkin tapauksessa paksu hiilidioksidikaasukehä tekisi planeetan pimeän puolenkin elinkelpoiseksi. Planeetta saattaa pyöriä paljon Maata hitaammin, ja yksi pyörähdys saattaisi olla vuorovesijarrutuksen takia hidastunut viikkoihin tai kuukausiin.


title: Kepler-186f

text: Kepler 186f:n maankaltaisuudeksi väitetään mahdollisesti asuttavien eksoplaneettojen luettelossa 0.64, mikä on suunnilleen sama kuin Marsin asuttavuus. Kepler 186f:stä käytettiin aiemmin nimiä KOI-571-05 tai KOI-571.05.


title: Kepler-186f

text: Planeetan säteeksi on arvioitu tähdenpeittokeinolla 1,11 ± 0,14 eli 0,97–1,25 kertaa Maan säde. Planeetan massa saattaisi olla 1,44 Maan massaa, jos sen säde olisi 1,11 Maan massaa, ja planeetan koostumus on kolmannes rautaa ja melkein kaksi kolmannesta silikaattia, niin kuin Maalla. Eräiden arvioiden mukaan planeetta olisi hieman tätä isompi, noin 1,13–1,17 Maan sädettä.


title: Kepler-186f

text: Luultavasti planeetalla ei ole elinkelvottomaksi tekevää paksua vety–helium-kaasukehää, jollaisia on yli 1,5 Maan säteisillä kohteilla.


title: Jean-Pierre Wimille

text: Jean-Pierre Wimille (26. helmikuuta 1908 - 28. tammikuuta 1949) oli ranskalainen moottoriurheilija ja Ranskan vastarintaliikkeen jäsen toisessa maailmansodassa. Hän oli yksi 1930- ja 1940-lukujen parhaista autourheilijoista.


title: Jean-Pierre Wimille

text: Suurimman osan urastaan Bugattilla kilpaillut Wimille voitti ensimmäisen kilpailunsa, La Turbien mäkiajon Bugattilla vuonna 1932. Vuonna 1934 hän voitti ensimmäisen Grand Prixinsä, Algerian Grand Prixin. Wimille voitti kaksi kertaa urallaan Le Mansin 24 tunnin ajon, vuosina 1937 ja 1939. Hän voitti uransa aikana 20 Grand Prixiä.


title: Jean-Pierre Wimille

text: Wimille liittyi yhdessä kilpa-ajajien Robert Benoistin ja William Grover-Williamsin kanssa Special Operations Executiveen, joka auttoi Ranskan vastarintaliikettä. Wimille oli ainoa näistä kolmesta, joka selviytyi.


title: Jean-Pierre Wimille

text: Wimille meni naimisiin Christiane de la Fressangen kanssa ja he saivat vuonna 1946 François-pojan. Sodan jälkeen Wimille oli Alfa Romeon ykköskuljettajana vuosina 1946-1948, jolloin hän voitti useita kilpailuja. Vuonna 1946 hän perusti Wimille-nimisen automerkin, joka kulki ensin Citroënin koneilla ja myöhemmin Fordin V8-moottoreilla.


title: Jean-Pierre Wimille

text: Wimille kuoli tammikuussa 1949 vain 40-vuotiaana Buenos Airesin Grand Prix´n harjoituksissa Simca-Gordinin kuljettajana. Hänet on haudattu Cimetière de Passyyn Pariisiin.


title: Álvaro Vadillo

text: Álvaro Vadillo Cifuentes (s. 12. syyskuuta 1994) on espanjalainen jalkapalloilija, joka edustaa Primera Divisiónissa pelaavaa Betisiä. Oikeajalkainen Vadillo on pelipaikaltaan vasen laitalinkki. Vadillo on pelannut Espanjan nuorten maajoukkueissa.


title: Álvaro Vadillo

text: Vadillo on edustanut koko uransa Real Betisiä. Hän teki Primera División-debyyttinsä kaikkien aikojen toiseksi nuorimpana pelaajana elokuussa 2011. Lokakuussa 2011 Vadillo joutui Real Madrid CF:n Sergio Ramosin rajun taklauksen uhriksi ja joutui olemaan monta kuukautta nivelsidevamman takia sivussa. Kaudella 2013-2014 Vadillo debytoi Eurooppa-liigassa ja pelasi Primera Divisiónissa ottelua Betisin pudotessa Segunda Divisióniin. Kaudella 2014-2015, joka päättyi Betisin nousuun, Vadillo pelasi Segunda Divisiónissa vain seitsemän ottelua.


title: Álvaro Vadillo

text: Vadillo on pelannut useissa Espanjan nuorten maajoukkueissa. Tällä hetkellä hän kuuluu Espanjan alle 20-vuotiaiden jalkapallomaajoukkueeseen, jossa hän on pelannut viisi ottelua ja tehnyt yhden maalin. Hän kuului Espanjan joukkueeseen vuoden 2013 alle 19-vuotiaiden Euroopan-mestaruuskisoissa, joissa Espanja selviytyi välieriin.


title: Charles Stewart Parnell

text: Charles Stewart Parnell (27. kesäkuuta 1846 Avondale, Wicklow’n kreivikunta, Irlanti – 6. lokakuuta 1891 Brighton, Iso-Britannia) oli irlantilainen poliitikko, joka johti vuosina 1875–1891 Ison-Britannian parlamentissa kamppailua Irlannin itsehallinnon eli niin sanotun home rulen puolesta. Hän kannatti myös maareformia Irlannissa ja johti vuosina 1879–1881 toiminutta Irlannin maaliittoa. Parnell perusti parlamenttiin Irlantilaisen puolueen ja toimi sen johtajana. Puolue jakautui vuonna 1890 kahtia Parnellia koskeneen kiusallisen avioeroskandaalin seurauksena.


title: Charles Stewart Parnell

text: Parnellin suku oli Pohjois-Irlannin protestantteja ja tullut Englannista 1600-luvun jälkipuoliskolla. Suku oli useimmista Irlannin protestanttisista maanomistajasuvuista poiketen varsin brittiläisvastainen. Parnellin isoisoisä Sir John Parnell oli toiminut Irlannin valtiovarainministerinä 1700-luvun lopussa ja vastustanut voimakkaasti Irlannin ja Ison-Britannian unionin muodostamista. Hänen isosetänsä, whig-poliitikko paroni Henry Parnell oli toiminut 1830-luvulla eri ministerintehtävissä Ison-Britannian hallituksessa. Hänen äitinsä isä oli yhdysvaltalainen kommodori Charles Stewart, joka oli taistellut brittejä vastaan vuoden 1812 sodassa. Parnell kävi koulunsa Englannissa ja opiskeli Cambridgen yliopistossa, josta hänet kuitenkin erotettiin vuonna 1869 vähäisen kuririkkomuksen vuoksi.


title: Charles Stewart Parnell

text: Parnell liittyi Isaac Buttin vuonna 1870 perustamaan Home Rule League -puolueeseen, joka kamppaili Irlannin itsehallinnon puolesta ja onnistui sosiaalisesta konservatiivisuudestaan huolimatta vetoamaan pääosaan Irlannin äänestäjäkunnasta. Puolue sai vuoden 1874 vaaleissa 56 edustajaa Lontoon parlamenttiin. Parnell valittiin parlamenttiin ensi kerran huhtikuussa 1875 Meathista. Hänen esiintymistaitonsa ja poliittinen lahjakkuutensa tulivat nopeasti ilmi. Buttin yritykset vedota parlamentin enemmistöön olivat hänen mielestään tehottomia, joten vuodesta 1877 alkaen hän omaksui yhdessä Joseph Biggarin kanssa uuden taktiikan: he ryhtyivät systemaattisella jarrutuksella häiritsemään tärkeiden lakiesitysten käsittelyä vetääkseen huomion Irlannin kysymykseen. Parnell valittiin syyskuussa 1877 Home Rule Confederation of Great Britain -järjestön puheenjohtajaksi ja hänestä oli näin tullut vain 31-vuotiaana Irlannin näkyvin poliitikko. Hän käytännössä syrjäytti Buttin home rule -puolueen parlamenttiryhmän johdosta vuonna 1878. Buttin kuoltua seuraavana keväänä Parnellin katsottiin olevan puolueen kiistaton johtaja. Virallisesti hänet valittiin parlamenttiryhmän johtoon vasta huhtikuussa 1880. Tuon vuoden vaaleissa hänet valittiin parlamenttiin kolmesta eri vaalipiiristä, joista hän asettui edustamaan Corkia.


title: Charles Stewart Parnell

text: Parnell suostui ryhtymään myös Michael Davittin vuonna 1879 perustaman Irlannin maaliiton ensimmäiseksi puheenjohtajaksi, vaikka monet hänen puolueessaan kauhistelivat maaliiton harjoittamaa suurmaanomistajien vastaista agitaatiota. Irlannissa tapahtui niin sanottu ”uusi suunnanmuutos” ("new departure"), kun nationalistit yhdistivät feeniläisten vallankumouksellisuuden ja Parnellin linjan, johon kuului toisaalta maakysymystä koskenut agitaatio ja toisaalta jarrutuspolitiikka parlamentissa. Sen sijaan Parnell ei hyväksynyt ajatusta, että Irlannin edustajat vetäytyisivät parlamentista painostustoimenpiteenä. Talvella 1879–1880 Yhdysvaltoihin tekemällään suurella kiertomatkalla Parnell varmisti myös amerikanirlantilaisten tuen itselleen. Häneen viitattiin jo nimellä ”Irlannin kruunaamaton kuningas”.


title: Charles Stewart Parnell

text: Kun parlamentin ylähuone vuonna 1880 hylkäsi erään maltillisen lakiesityksen maareformista Irlannissa, Parnell käynnisti uuden valtavan agitaatiokampanjan, jonka aikana hän onnistui voittamaan puolelleen myös pääosan Irlannin katolista papistoa. Ainoastaan piispat eivät tukeneet häntä. Syyskuussa 1880 Parnell piti Ennisissä järjestetyssä kansankokouksessa puheen, jossa hän kehotti eristämään painostustoimena häädettyjen maanvuokraajien tilalle asettuneet vuokralaiset sekä häätöjä toteuttaneet tilanhoitajat ”kuin spitaaliset entisaikaan”. Puhe innoitti sittemmin maaliiton kuuluisaan kampanjaan tilanhoitaja Charles Boycottia vastaan, mikä johti käsitteen "boikotti" syntymiseen. Samaan aikaan Parnellin johtama jarrutus parlamentissa johti siihen, että 36 irlantilaista edustajaa erotettiin määräajaksi.


title: Charles Stewart Parnell

text: William Gladstonen liberaalihallitus sääti vuonna 1881 maanvuokraajien asemaa helpottaneen Land Act -lain, joka kielsi laittomat häädöt ja jonka mukaan oikeusistuimien oli määrättävä ”kohtuulliset” enimmäisvuokrat. Lain säätämiseen ja sisältöön vaikutti irlantilaisten voimakas painostus. Saavutus oli merkittävä, mutta monet maaliiton kannattajat pitivät lakia riittämättömänä. Parnell suositti koettelemaan lain soveltamista käytännössä viemällä vuokrariitoja maaoikeuden käsiteltäväksi, mutta jatkoi samalla myös jyrkkäsävyistä agitointiaan. Hänet pidätettiin 13. lokakuuta 1881 neljä päivää aiemmin Wexfordissa pitämänsä aggressiivisen puheen vuoksi ja passitettiin eräiden muiden maaliiton johtajien kanssa Kilnmainhamin vankilaan Dublinissa. Lisäksi Gladstonen hallitus lakkautti Irlannin maaliiton toiminnan.


title: Charles Stewart Parnell

text: Maaliiton lakkautus synnytti Irlannissa toistuvia väkivallanpurkauksia. Pian hallitus vakuuttui siitä, että Parnellia tarvittiin järjestyksen palauttamiseen. Keväällä 1882 hän neuvotteli home rule -puolueen parlamenttiedustajan, kapteeni William O’Shean välityksellä Kilmainhamin sopimuksena tunnetun salaisen sopimuksen Gladstonen hallituksen kanssa. Sopimuksen mukaan hallitus vapauttaisi Parnellin sekä täydentäisi Land Act -lakia lisäyksellä, joka vapauttaisi häädetyt maanvuokraajat maksamattomien vuokrien maksamisesta ("Arrears Act"). Vastineeksi Parnell lupasi käyttää vaikutusvaltaansa Irlannin olojen rauhoittamiseen sekä peruuttaa maaliiton aiemman julistuksen, jossa vaadittiin kaikkia maanvuokraajia pidättäytymään vuokrien maksusta ("No Rent Manifesto"). Parnell vapautui 2. toukokuuta 1882.


title: Charles Stewart Parnell

text: Neljä päivää Parnellin vapautumisen jälkeen Invincibles-niminen nationalistinen terroristiryhmä suoritti Dublinissa niin sanotut Phoenix Parkin murhat puukottamalla kuoliaiksi Irlannin asioiden ministeri lordi Frederick Cavendishin ja hänen apulaisensa Thomas Henry Burken. Tapaus näytti aluksi romuttavan Parnellin tekemän sopimuksen. Murhan synnyttämä kumouksellisen väkivallan vastainen reaktio kääntyi kuitenkin hänen edukseen, sillä se auttoi häntä taltuttamaan Irlannin ääriliikkeiden toiminnan. Parnell, Davitt ja John Dillon antoivat välittömästi julistuksen, jossa he tuomitsivat murhan. Parnell pyrki nyt muuttamaan maaliiton agitaatiotoiminnan home rule -puolueen parlamentaarista toimintaa tukevaksi liikkeeksi. Hän onnistui luomaan maaliiton seuraajaksi uuden Kansallisen liiton, joka soveltui tähän tarkoitukseen, mutta sai samalla taakseen maaliiton vanhan kannattajakunnan. Davitt vastusti tätä kehitystä, mutta hänen radikaalisiipensä vaikutusvalta heikkeni murhien seurauksena. Gladstonen lupaama Arrears Act astui voimaan heinäkuussa 1882, mutta Phoenix Parkin murhien Englannissa herättämän vastareaktion vuoksi liberaalipuolue ei halunnut toistaiseksi jatkaa yhteistyötä Parnellin kanssa ja palasi aiempaan politiikkaansa Irlannin suhteen.


title: Charles Stewart Parnell

text: Kilmainhamin sopimuksen myötä vallankumouksellinen toiminta Irlannissa hiljeni ja Parnellin johtava asema säilyi horjumattomana. Vuoden 1884 äänioikeusuudistus lisäsi entisestään hänen puolueensa edustusta parlamentissa. Yhdessä konservatiivien kanssa Parnellin Irlantilainen puolue kaatoi kesäkuussa 1885 liberaalien hallituksen. Marraskuun 1885 parlamenttivaaleissa Parnell antoi julistuksen, jossa hän kehotti Englannissa asuvia irlantilaisia äänestämään mieluummin konservatiivien kuin liberaalien ehdokkaita. Taktiikan tarkoituksena oli varmistaa Englannin pääpuolueiden tasavahva kannatus, jolloin Parnellin oma puolue saisi vaa’ankieliaseman. Tavoite toteutui Irlantilaisen puolueen saadessa 86 edustajaa. Puolueen edustajat tukivat aluksi uutta konservatiivihallitusta, mutta kun hallitus kiristi toimia Irlannissa, Parnell siirsi tukensa takaisin Gladstonelle, joka pääsi näin helmikuussa 1886 palaamaan pääministeriksi.


title: Charles Stewart Parnell

text: Gladstonen hallitus oli nyt riippuvainen irlantilaisten tuesta, ja lupasi siksi säätää lain Irlannin itsehallinnosta. Hallitus antoi ensimmäisen home rule -lakiesityksen huhtikuussa 1886, ja Parnell sitoutui tukemaan sitä. Esitys kuitenkin ajoi Englannin liberaalit sisäiseen hajaannukseen ja parlamentin alahuone hylkäsi lakiesityksen kesäkuussa selvällä enemmistöllä. Seuraavana vuonna pääministeriksi palasi Irlannin itsehallintoa vastustanut konservatiivi Robert Salisbury. Parnell vetäytyi osin syrjään politiikasta sekä terveyssyistä että asemansa hankaloitumisen vuoksi. Irlantilainen puolue liittoutui nyt oppositiojohtaja Gladstonen kanssa, ja joutui siksi luopumaan aiemmasta jarrutustaktiikastaan. Parnell pysyi myös sivussa William O’Brienin Irlannissa vuonna 1886 käynnistämästä uudesta kansanliikkeestä ("plan of campaign"), jossa maanvuokraajia kehotettiin maksamaan vain itse kohtuulliseksi katsomansa vuokrasumma.


title: Charles Stewart Parnell

text: Parnell joutui keskelle uutta kohua, kun "The Times" julkaisi 18. huhtikuuta 1887 jäljennöksen hänen kirjoittamakseen väitetystä kirjeestä, jossa hän olisi hyväksynyt viisi vuotta aiemmat Phoenix Parkin murhat. Parnell tuomitsi kirjeen väärennökseksi. Tapausta tutki syyskuusta 1888 helmikuuhun 1889 erityinen tutkintakomitea. Vuonna 1889 Richard Pigott -niminen irlantilainen toimittaja tunnusti komitealle tehneensä väärennöksen. Parnellin maineen puhdistuminen vahvisti hänen asemaansa, sillä Englannin liberaalit alkoivat nyt nähdä hänet vääryyttä kärsineenä marttyyrina.


title: Charles Stewart Parnell

text: Parnellin poliittinen ura romuttui hänen yksityiselämäänsä koskeneen kiusallisen skandaalin seurauksena. Hänellä oli vuodesta 1880 alkaen ollut suhde edellä mainitun puoluetoverinsa William O’Shean vaimoon Katharineen. Vuonna 1886 hän oli joutunut hyväksymään O’Shean asettumisen home rule -puolueen ehdokkaaksi Galwayn täytevaaleissa, vaikka O’Shea ei suostunut sitoutumaan puolueen linjaan. Salainen suhde tuli ilmi, kun kapteeni O’Shea jätti jouluaattona 1889 avioerohakemuksen, jonka perusteeksi hän ilmoitti vaimonsa uskottomuuden Parnellin kanssa. Vaikka puolueen sisäpiiri oli tiennyt suhteesta, se tuli yllätyksenä suurelle yleisölle. Monet arvelivat O’Shean avioerojutun olevan home rulen vastustajien poliittinen salajuoni. Tämä ei ollutkaan mahdotonta, sillä O’Shean tiedettiin olevan Joseph Chamberlainin liittolainen, jonka kanssa Parnell oli aiemmin torjunut poliittisen yhteistyön. Katharine O’Shea ei kiistänyt oikeudessa uskottomuusväitettä, ja avioero myönnettiin 17. marraskuuta 1890.


title: Charles Stewart Parnell

text: Irlantilaiset olivat valmiita yhä tukemaan Parnellia, mutta Englannissa poliittisesti vaikutusvaltaiset herätysliikkeiden kannattajat ja vapaakirkolliset kääntyivät häntä vastaan niin vihamielisesti, että se muodostui ongelmaksi Gladstonelle. Näytti siltä, että Irlantilaiselle puolueelle välttämätön yhteistyö liberaalien kanssa katkeaisi, jos Parnell jatkaisi puolueen johdossa. Parnell ei halunnut väistyä ja 25. marraskuuta puoluekokous vahvistikin hänen asemansa. Kun pian tuli tieto Gladstonen kirjeestä, jossa hän ilmoitti että joko hänen tai Parnellin olisi lähdettävä, asia nousi heti uudelleen esille. Katkeran kiistan jälkeen Irlantilaisen puolueen parlamenttiryhmä hajosi 6. joulukuuta kahtia: 44 edustajan enemmistö marssi ulos neuvotteluista ja perusti oman ryhmänsä, 26 edustajan vähemmistön jäädessä Parnellin tueksi. Yritykset sovitella hajaannusta helmikuussa 1891 kariutuivat.


title: Charles Stewart Parnell

text: Jyrkät feeniläiset tukivat edelleen Parnellia, mutta katolinen kirkko kääntyi nyt avoimesti häntä vastaan. Hänen avioliittonsa Katharine O’Shean kanssa kesäkuussa 1891 pahensi tilannetta. Parnell läheni vallankumouksellisia ja vieroitti samalla itsensä aiemman kannattajakuntansa pääosasta. Vuonna 1891 käytiin useita täytevaaleihin liittyneitä katkeria vaalikampanjoita, jotka päättyivät Parnellin tukijoiden tappioihin. Parnellin kampanjointi keskeytyi, kun hän yllättäen kuoli vaimonsa kotona Brightonissa lokakuussa 1891. Hänet haudattiin näyttävin menoin Glasnevinin hautausmaalle Dubliniin. Parnellin kannattajat eli niin sanotut parnelliitit jatkoivat hänen kuoltuaankin toimintaa omana puolueenaan. Irlantilaisen puolueen hajaannus jatkui vuoteen 1900, jolloin eri ryhmät saivat sovittua yhdistymisestä.


title: Charles Stewart Parnell

text: Dublinin O’Connell Streetin pohjoispäähän pystytettiin vuonna 1911 Parnellin muistomerkki.


title: Charles Stewart Parnell

text: Parnellin kuva oli vuosina 1996–2002 käytössä olleessa sadan Irlannin punnan setelissä.


title: Charles Stewart Parnell

text: Suomessa toimii Restelin omistama pubiketju Parnell’s Irish pub, jonka logossa on Charles Parnellin kuva.


title: Pancho Villa (ravintolaketju)

text: Pancho Villa on suomalainen ravintolaketju, jonka ravintoloissa tarjoillaan meksikolaisia ruokia tai meksikolaiseen suuntaan muunneltuja ruokia. Ensimmäinen Pancho Villa -ravintola perustettiin vuonna 2001 Tampereen Tammelaan. Lokakuussa 2016 ravintoloita oli 18 eri paikkakunnalla, yhteensä 24 ravintolaa. Pancho Villa -ketju toimii franchising-periaatteella.


title: Pancho Villa (ravintolaketju)

text: Ravintolaketju on saanut nimensä meksikolaisen vallankumousjohtajan Pancho Villan mukaan.


title: Pancho Villa (ravintolaketju)

text: Pancho Villassa tarjoillaan muun muassa pihvejä, tortilloita ja hampurilaisia. Muiden ravintolaketjujen tapaan myös Pancho Villassa on kampanjaviikkoja, esim. "Burgerviikot".


title: Comp Air 8

text: Comp Air 8 on yhdysvaltalaisvalmisteinen rakennussarjasta koottava yleisilmailukone eli experimental-kone. Koneen valmistaja ilmoittaa hyötykuormaksi 2 500 paunaa eli noin 1 134 kg. Tyypillisesti kone rekisteröidään lentäjälle ja 6 hengelle matkustamopenkkeineen ja matkatavaroineen. Koneeseen voidaan sijoittaa myös kaksi lasten istuinta. Suurempaa kuormattavuutta haluttaessa valmistajalta saa vahvisteosia 200–600 paunan (91–271 kilogramman) lisäkuormalle. Koneesta on saatavilla myös tavanomaista 1,17 metrin leveää matkustamoa hieman leveämpi vaihtoehto (1,32 m).


title: Comp Air 8

text: Jämijärvellä 2014 tapahtuneessa vakavassa lento-onnettomuudessa onnettomuuskone oli Comp Air 8. Onnettomuudessa kuoli kahdeksan ja loukkaantui kolme ihmistä.


title: Comp Air 8

text: Onnettomuuskone rakennettiin 2004-2009 erityisesti hyppykäyttöön. Siinä epäiltiin moottorivikaa, ja moottori kävi tarkastuksessa valmistajalla. Koelentäjä Jyrki Laukkanen koelensi koneen 2009 ja kiitti sitä onnettomuuden jälkeen lausunnossaan hyväksi ja vakaaksi koneeksi.


title: Arzanene

text: Arzanene (Aghdznik, Altzniq) oli maakunta Armenian kuningaskunnassa, Vanjärven lounaispuolella. Armenian kuningaskunnan vallan murentuessa Arzanenen ruhtinas hakeutui Persian kuninkaan vasalliksi. Rooman–Persian sodissa roomalaiset valloittivat, ryöstivät ja piirittivät Arzanenea useaan otteeseen.


title: Pääsiäiskynttilä

text: Pääsiäiskynttilä on monissa läntisissä kirkkokunnissa, kuten katolisessa, anglikaanisessa ja joissakin luterilaisissa kirkoissa käytetty kynttilä. Se sytytetään yleensä pääsiäisyön messussa. Sen sytyttäminen päättää pitkäperjantain pimeyden, jolloin useimmat kirkon kynttilöistä ja muista valonlähteistä on sammutettu. Se kuvaa ylösnoussutta Kristusta.


title: Pääsiäiskynttilä

text: Keskiajalla kynttilöistä kehittyi tavallisia kynttilöitä huomattavasti suurempia. Erityisesti katolisessa kirkossa kynttilät voivat olla edelleenkin 1-2 metriä. Salisburyn katedraalissa väitetään olleen 36 jalkaa (noin 10 metriä) korkea kynttilä. Myös kynttilän jalat ovat suuria. Joissakin, erityisesti protestanttisissa kirkoissa kynttilöiden koko on pienentynyt.


title: Pääsiäiskynttilä

text: Kynttilä sytytetään pääsiäisyön messussa. Sytyttämisen hoitaa tavallisesti diakoni. Kynttilöiden koristeluihin kuuluu muun muassa risti ja alfa ja oomega, jotka ovat yleisiä kristillisiä symboleita.


title: Pääsiäiskynttilä

text: Suomen evankelis-luterialisissa kirkoissa Pääsiäiskynttilä palaa lukupulpetin vieressä kaikissa jumalanpalveluksissa pääsiäisestä helluntaipäivän vesperiin saakka. Helluntain jälkeen pääsiäiskynttilä siirretään kuorissa lähelle kastemaljaa, ja sitä poltetaan vain kasteen ja hautaan siunaamisen aikana. Kastekynttilä voidaan sytyttää pääsiäiskynttilästä. Pääsiäiskynttilää voidaan käyttää myös pyhäinpäivän iltajumalanpalveluksessa. Paastonajan alkaessa tuhkakeskiviikkona pääsiäiskynttilä viedään pois kirkkosalista ja tuodaan sinne vain kasteitten ajaksi.


title: Takashi Nagase

text: Nagase syntyi Kurashikissa Okayaman prefektuurissa 1918. Hän oppi puhumaan englantia yhdysvaltalaisten metodistien ylläpitämässä collegessa Tokiossa.


title: Takashi Nagase

text: Nagase oli yksi upseereista, joiden vastuulla oli rakennuttaa Burman rata, niin kutsuttu "Kuoleman rautatie", joka kulki Thaimaan ja Burman välillä. Rata sisältää kuuluisan Kwai-joen sillan. Rataa rakennettiin käyttämällä orjatyövoimana liittoutuneiden joukoista saatuja sotavankeja ja paikallisia siviilejä, joita japanilaiset vartijat kohtelivat epäinhimillisesti ja usein väkivaltaisesti. 415 kilometriä pitkän radan rakentamisen aikana kuoli 16 000 sotavankia ja 80 000–100 000 aasialaista pakkotyöläistä. Nagase, joka kuului pelättyyn Japanin keisarillisen armeijan sotilaspoliisiin Kenpeitaihin, toimi tulkkina ja oli mukana kuulusteluissa, joissa sotavankeja kidutettiin.


title: Takashi Nagase

text: Sodan päätyttyä tappioon Nagase antautui liittoutuneille, joita hän auttoi etsimään sotavankien hautoja ja joukkohautoja. Hänen avullaan löydettiin ja tunnistettiin 13 000 ruumista kunnollisia hautajaisia varten.


title: Takashi Nagase

text: Tämän jälkeen hän työskenteli englanninopettajana Japanissa, mutta omistautui sovittelutyölleen. Vuodesta 1976 alkaen hän järjesti tapaamisia, joissa entiset sotavangit ja vartijat saattoivat sovitella keskenään. Nagase kirjoitti kirjan "Ristejä ja tiikereitä" (ei suomennettu) sodanaikaisista kokemuksistaan, rahoitti buddhalaista temppeliä ja vieraili yli sata kertaa Kwai-joella erilaisissa menneisyyden käsittelyyn liittyvissä tehtävissä.


title: Takashi Nagase

text: Eric Lomax, yksi hänen kuulustelemistaan brittiupseereista, oli kantanut hänelle kaunaa vuosia. Lomax aloitti Nagasen kanssa kirjeenvaihdon ja viimein tapasi hänet Thaimaassa. Keskustelujen seurauksena Lomax, joka oli pitkään haaveillut väkivaltaisesta kostosta, pystyikin antamaan Nagaselle anteeksi ja jättämään menneet viimein taakseen. Miehistä tuli lopulta ystäviä ja Lomax kirjoitti omista kokemuksistaan ja miesten välisestä sopimisesta kirjan.


title: Takashi Nagase

text: Nagase perusti Kwai-joen rauhansäätiön, joka on avustanut thaimaalaisia opiskelijoita ja pystyttänyt useita muistomerkkejä eri puolille maata. Hänen julkinen katumus- ja sovittelutyönsä sai vastaansa myös paljon arvostelua japanilaisilta, joista osa kieltää sodan aikana tehdyn vääryyksiä.


title: Takashi Nagase

text: Nagase kuoli 93-vuotiaana Kurashikissa vuonna 2011.


title: Victoria Coren Mitchell

text: Victoria "Vicky" Elizabeth Coren Mitchell (s. 18. elokuuta 1972 Hammersmith, Iso-Britannia) on englantilainen pokerinpelaaja, kolumnisti, kirjailija, tv-juontaja ja radiojuontaja.


title: Victoria Coren Mitchell

text: Hän on suorittanut englannin kielen tutkinnon Oxfordin St John's Collegesta.


title: Victoria Coren Mitchell

text: Hän kirjoittaa viikoittaisia kolumneja The Observeriin ja The Guardianiin ja kuukausittaisia kolumneja Elleen ja juontaa BBC Fourin visailuohjelmaa "Only Connectia" ja BBC Radio 4:n "Heresy"-ohjelmaa.


title: Victoria Coren Mitchell

text: Coren Mitchell on ensimmäinen nainen joka voitti European Poker Tourin (EPT) osakilpailun pääturnauksen (Lontoon EPT-pääturnaus 24. syyskuuta vuonna 2006) ja ensimmäinen pelaaja "(ja toistaiseksi ainoa)" joka on voittanut tittelin kahdesti (Lontoon EPT-pääturnaus ja Sanremon EPT-pääturnaus 20. huhtikuuta vuonna 2014). Hän on "Team PokerStars Pro"-jäsen.


title: Victoria Coren Mitchell

text: Hän on ollut naimisissa koomikko David Mitchellin kanssa vuodesta 2012 lähtien.


title: Woman's Christian Temperance Union

text: The Woman's Christian Temperance Union (”Naisten kristillinen raittiusliitto”, lyh. WCTU, tunnetaan myös nimellä Valkonauhaliike) on vanhin yhtämittaisesti toiminut vapaaehtoinen yleishyödyllinen naisjärjestö maailmassa. Se syntyi niin sanotun naisten ristiretkitalven 1873–1874 aikana Yhdysvaltojen Ohiossa vuonna 1873. Se on kristillinen järjestö, joka ajoi aluksi raittiusaatetta, mutta on myöhemmin vastustanut alkoholin lisäksi myös muun muassa tupakointia, huumausaineita, aborttia, prostituutiota, uhkapeliä ja samaa sukupuolta olevien avioliittoja. Myös naisten äänioikeuteen, siirtolaisiin ja terveydenhuoltoon liittyvät asiat ovat olleet järjestön asialistoilla. Järjestön toiminta laajeni huomattavasti Frances Willardin puheenjohtajakaudella 1879–1898, ja sen kansainväliseksi katto-organisaatioksi perustettiin vuonna 1891 Valkonauhan maailmanliitto (World´s Woman´s Christian Temperance Union, WWCTU).


title: Woman's Christian Temperance Union

text: Järjestö toimii 30 maassa. Suomessa sillä ei ole virallista toimintaa. Vuonna 1905 perustettu Suomen Valkonauhaliitto kuuluu kuitenkin Valkonauhan maailmanliitto WWCTU:hun.


title: Amstel Gold Race 2014

text: Amstel Gold Race 2014 oli järjestyksessään 49. maantiepyöräilyn Amstel Gold Race -kilpailu. Se käytiin 251,8 kilometrin reitillä Maastrichtista Valkenburgiin 20. huhtikuuta 2014. Kilpailussa oli kaikkiaan 34 nousua. Cauberg noustiin neljä kertaa, viimeksi noin kaksi kilometriä ennen maalia.


title: Amstel Gold Race 2014

text: Philippe Gilbert voitti Amstel Gold Racen kolmannen kerran. Hän karkasi irtiottoon Caubergin nousussa mäkeä neljännen kerran noustessa. Jelle Vanendert sijoittui toiseksi ja Simon Gerrans kolmanneksi.


title: Amstel Gold Race 2014

text:
Lähteet: Cyclingnews, UCI
Kilpailussa olivat mukana seuraavat 24 joukkuetta:


title: Alankomaiden Fed Cup -joukkue

text: Alankomaiden Fed Cup -joukkue edustaa Alankomaita Fed Cupissa. Se toimii Alankomaiden tennisliiton alaisuudessa. Alankomaat osallistui Fed Cupiin ensimmäisen kerran vuonna 1963. Kaiken kaikkiaan Alankomaat on pelannut 177 maaottelua, joista voittanut 107 ja hävinnyt 70. Mestaruuksia sillä ei ole yhtään, mutta se on kahdesti ollut loppuottelun häviävänä osapuolena, vuosina 1968 ja 1997.


title: Argentiinan Fed Cup -joukkue

text: Argentiinan Fed Cup -joukkue edustaa Argentiinaa Fed Cupissa. Se toimii Argentiinan tennisliiton alaisuudessa. Argentiina osallistui Fed Cupiin ensimmäisen kerran vuonna 1964. Kaiken kaikkiaan Argentiina on pelannut 131 maaottelua, joista voittanut 77 ja hävinnyt 54. Mestaruuksia sillä ei ole yhtään, mutta se on kaksi kertaa päässyt välieriin asti.


title: Belgian Fed Cup -joukkue

text: Belgian Fed Cup -joukkue edustaa Belgiaa Fed Cupissa. Se toimii Belgian tennisliiton alaisuudessa. Belgia osallistui Fed Cupiin ensimmäisen kerran vuonna 1963. Kaiken kaikkiaan Belgia on pelannut 138 maaottelua, joista voittanut 70 ja hävinnyt 68. Ainoan mestaruutensa se on voittanut vuonna 2001. Myös vuonna 2006 Belgia eteni loppuotteluun.


title: Anders Johan Malmgren

text: Anders Johan Malmgren (21. marraskuuta 1834 Kajaani – 12. huhtikuuta 1897 Helsinki) oli suomalainen eläintieteilijä ja valtiopäivämies, josta tuli Oulun läänin maaherra eli kuvernööri.


title: Anders Johan Malmgren

text: Malmgrenin vanhemmat olivat apteekkari Anders Jakob Malmgren ja Alvina Maria Elisabet Westerlund. Hän valmistui filosofian kandidaatiksi 1860 ja lisensiaatiksi 1863. Malmgren teki vuodesta 1856 alkaen eläintieteellisiä tutkimusmatkoja Vienanmerelle ja eri puolille Suomea sekä oli mukana 1861, 1864 ja 1868 Huippuvuorten ja Ruijan retkikunnissa. 1860-luvulla hän julkaisi väitöskirjansa "Kritisk öfversikt af Finlands fiskar" (1863, käännettiin myös saksaksi) sekä joukon tutkimuksia Huippuvuorten kasvistosta ja eläimistä, kuten myös tärkeinä pidetyt tutkimukset "Nordiska hafs-annulater" (1865, käännettiin myös saksaksi) sekä "Spetsbergens, Grönlands, Islands och den Skandinaviska halföns hittils kända Annulata polychaeta" (1867, käännettiin myös saksaksi). Malmgren toimi eläintieteen ylimääräisenä professorina Helsingin yliopistossa 1869-1874. Erottuaan professuurista hän hoiti vakinaisesti kalastustentarkastajan virkaa, jota oli hoitanut sivutoimisesti jo vuodesta 1865. Malmgren työskenteli muun muassa Pohjois-Pohjanmaan lohenkalastuksen hyväksi, kalatalouslainsäädännön kehittämiseksi ja kalastusyhdistysten perustamiseksi. Hänen kalanviljelyyn kielteisesti suhtautuva usealla kielellä julkaistu teoksensa "Lausunto keinotekoisen kalankasvatuksen Suomeen perustamisen soveliaisuudesta" (1883) herätti runsaasti keskustelua. Malmgren otti osaa porvariston edustajana valtiopäiville 1882 ja 1885 ja oli useiden eri valtionkomiteoiden jäsen. Oulun läänin kuvernöörinä hän toimi vuodesta 1889, määräten muun muassa suomen lääninsä virkakieleksi.


title: Anders Johan Malmgren

text: Malmbergin puoliso vuodesta 1864 oli Augusta Lundberg (1839-1917), metsänhoitaja Karl Johan Hjalmar Malmgren (s. 1867) oli heidän poikansa.


title: Brasilian Fed Cup -joukkue

text: Brasilian Fed Cup -joukkue edustaa Brasiliaa Fed Cupissa. Se toimii Brasilian tennisliiton alaisuudessa. Brasilia osallistui Fed Cupiin ensimmäisen kerran vuonna 1965. Kaiken kaikkiaan Brasilia on pelannut 144 maaottelua, joista voittanut 78 ja hävinnyt 66. Parhaimmillaan se on päässyt puolivälieriin vuosina 1965 ja 1982.


title: Bulgarian Fed Cup -joukkue

text: Bulgarian Fed Cup -joukkue edustaa Bulgariaa Fed Cupissa. Se toimii Bulgarian tennisliiton alaisuudessa. Bulgaria osallistui Fed Cupiin ensimmäisen kerran vuonna 1966. Kaiken kaikkiaan Bulgaria on pelannut 114 maaottelua, joista voittanut 54 ja hävinnyt 60. Parhaimmillaan se on päässyt välieriin vuosina 1985 ja 1987.


title: Chilen Fed Cup -joukkue

text: Chilen Fed Cup -joukkue edustaa Chilea Fed Cupissa. Se toimii Chilen tennisliiton alaisuudessa. Chile osallistui Fed Cupiin ensimmäisen kerran vuonna 1968. Kaiken kaikkiaan Chile on pelannut 118 maaottelua, joista voittanut 62 ja hävinnyt 56. Fed Cupin vanhassa muodossa Chile pääsi 16 parhaan joukkoon vuonna 1978.


title: Little Bob

text: Little Bob on ranskalainen rocklaulaja, oik. Roberto Piazza (10. toukokuuta 1945 Le Havre, Ranska). Myös hänen yhtyeensä nimi on Little Bob.


title: Little Bob

text: Piazzan isä oli Mussolinin aikainen pohjoisitalialainen anarkisti.


title: Little Bob

text: Yhtye Little Bob on perustettu 1974, ja se menestyi pian Britanniassa. Piazza esiintyi omassa roolissaan Little Bobina Aki Kaurismäen elokuvassa "Le Havre".


title: Little Bob

text: Piazza perusti 2012 uuden yhtyeen Little Bob Blues Bastards ja julkaisi uuden levyn.


title: Berkeleyn ydinvoimalaitos

text: Berkeleyn ydinvoimalaitos on käytöstä poistettu ydinvoimalaitos Severn-joen rannalla Gloucestershiressä, Yhdistyneessä kuningaskunnassa. Se oli Britannian ensimmäinen käyttöön otettu ja ensimmäinen käytöstä poistettu ydinvoimala.


title: Berkeleyn ydinvoimalaitos

text: Nuclear Decommissioning Authority suositteli aluetta ydinjätteen sijoituspaikaksi, joka on suunniteltu otettavan käyttöön vuonna 2017.


title: Vieno Väliahde

text: Vieno Väliahde (29. maaliskuuta 1944 Kärsämäki – 10. huhtikuuta 2013 Haukipudas) oli yleisurheilu-urallaan kuulantyöntäjä. Myöhemmin hän toimi pitkäaikaisena paikallilehti Rantapohjan päätoimittajana.


title: Vieno Väliahde

text: Lyhyellä kuulantyöntäjän urallaan Vieno Väliahde saavutti Kärsämäen Katajan ja Oulaisten Huiman edustajana tyttöjen SM-kultaa 1960 ja 1961, neljä kalottimaaotteluvoittoa, kuusi Pohjois-Suomen mestaruutta sekä kolme Kalevan kisojen mitalia.


title: Vieno Väliahde

text: Kesällä 1961 Väliahde edusti Suomea naisten Ruotsi-maaottelussa Kouvolassa ja Pohjoismaiden mestaruuskilpailuissa Oslossa. Vihannin Lampisaaressa syntynyt ennätystulos 13,05 kesti A-tyttöjen Suomen ennätyksenä vuoteen 1972 ja Pohjois-Pohjanmaan piirin ennätyksenä vuoteen 1983.


title: Vieno Väliahde

text: Vieno Väliahteesta tuli Siikajokilaakso-lehdessä Suomen nuorin päätoimittaja. Perustettuaan Oulun pohjoispuolen alueen Rantapohja-paikallislehden Haukiputaalla 25-vuotiaana 1969 hän toimi sen päätoimittajana vuoteen 2007 asti.


title: Matti Honkanen (pikajuoksija)

text: Matti Sakari Honkanen (s. 23. elokuuta 1941 Tampere) on suomalainen pikajuoksija.


title: Matti Honkanen (pikajuoksija)

text: Honkanen edusti urallaan Turun Urheiluliittoa. Hän voitti 400 metrin juoksun Suomen mestaruuden vuonna 1963 ajalla 48,1. Seuraavana vuonna hän sai vielä hopeaa Oulussa järjestetyissä kisoissa ajalla 48,9.


title: Kaakkois-Suomen ammattikorkeakoulu

text: Kaakkois-Suomen ammattikorkeakoulu (Xamk) on 1.1.2017 aloittanut ammattikorkeakoulu. Se on syntynyt Kymenlaakson ammattikorkeakoulun (Kyamk) ja Mikkelin ammattikorkeakoulun (Mamk) fuusiosta. Xamkin ylläpitäjänä toimii Kaakkois-Suomen Ammattikorkeakoulu Oy, jonka omistavat Mikkelin, Savonlinnan, Kotkan ja Kouvolan kaupungit.Xamkin rehtorina ja toimitusjohtajana toimii Heikki Saastamoinen.


title: Kaakkois-Suomen ammattikorkeakoulu

text: Ylemmät AMK-tutkinnot


title: Aasianvihervarpunen

text: Aasianvihervarpunen ("Chloris spinoides") on tiklien sukuun kuuluva peippolaji.


title: Aasianvihervarpunen

text: Se elää Intian niemimaan pohjoisosissa, etenkin Himalajan keskikorkeuksilla ja lisäksi paikoin Kaakkois-Aasiassa: sitä esiintyy Afganistanissa, Bhutanissa, Intiassa, Myanmarissa, Nepalissa, Thaimaassa, Tiibetissä ja Vietnamissa. Sen luontaisia elinalueita ovat lauhkeat metsät ja pensasarot.


title: Heikki Eränen

text: Heikki Kustaa Eränen (31. maaliskuuta 1928 Hämeenkyrö – 14. toukokuuta 2013 Ikaalinen) oli suomalainen yleisurheilija. Hänen päälajinsa oli kymmenottelu. Työurallaan hän oli kansalaisopiston rehtori.


title: Heikki Eränen

text: Heikki Eränen saavutti kymmenottelijana SM-hopeaa 1949 ja 1951 sekä pronssia 1950 ja 1953. Hänen seurojaan olivat Ruokolahden Raju, Oriveden Ponnistus, Kyröskosken Ponsi ja Ikaalisten Urheilijat. Tampereella 1951 Eränen oli Pohjoismaiden mestaruuskilpailuissa neljäs pistein 6771 eli nykytaulukolla 6415, jota paremmin suomalaisista olivat siihen mennessä otelleet vain aiemmat ME-miehet Akilles Järvinen ja Paavo Yrjölä. Muita ennätyksiä olivat muun muassa 100 metriä 11,0, 200 metriä 22,9, 110 metrin aidat 15,9, pituus 696 ja keihäs 60,61. Loukkaantuminen keväällä 1952 pilasi hänen suunnitelmansa Helsingin olympiakisoihin pääsystä.


title: Heikki Eränen

text: Myöhemmin Eränen toimi Ikaalisten Urheilijoiden puheenjohtajana ja SVUL:n Hämeen piirin yleisurheilujaostossa. Vuonna 1989 Eräselle myönnettiin kotiseutuneuvoksen arvonimi ansiokkaasta työstä kotikaupunkinsa Ikaalisten kulttuurin parissa.


title: Esa Riihimäki

text: Esa Riihimäki (11. lokakuuta 1923 Peräseinäjoki – 13. huhtikuuta 2013 Seinäjoki) oli pitkäaikainen suomalainen yleisurheiluvaikuttaja.


title: Esa Riihimäki

text: Omalla urallan nuoruudessaan Riihimäki edusti kansallisella tasolla Peräseinäjoen Toivetta, Kuortaneen Kuntoa ja Seinäjoen Urheilijoita. Lajeina olivat hiihto, suunnistus ja yleisurheilu. Myöhemmin hän toimi näiden kaikkien seurojen puheenjohtajana 195+0-luvulla. Hän toimi myös pitkään Etelä-Pohjanmaan piirin yleisurheilujaoston puheenjohtajana 1961-1966 sekä Keski-Suomen piirissä samassa tehtävässä 1960-luvulla.


title: Esa Riihimäki

text: Suomen Urheiluliitossa Esa Riihimäki toimi vuosikymmeniä mm. liittovaltuustossa 1956 ja 1961-1963, johtokunnassa 1964-1967, kilpailuvaliokunnan puheenjohtajana 1972-1973. Yleisurheilu-lehden päätoimittajana hän oli vuosina 1966-1968. Kalevan kisojen ylituomarina hän toimi useita kertoja.


title: Esa Riihimäki

text: Ansioistaan urheilun hyväksi tehdystä työstä Esa Riihimäelle myönnettiin Suomen urheilun kultainen ansioristi vuonna 1973.


title: Halolankallion kalliomaalaus

text: Halolankallion kalliomaalaus sijaitsee Sotkamossa Kainuussa. Kalliomaalaus on todettu esihistorialliseksi, mutta sen ajoitus on avoin.


title: Halolankallion kalliomaalaus

text: Kalliomaalaus sijaitsee Nuasjärven itäosassa Mujehoulunjoen suussa, mistä järvelle pistää esiin Tikkalanniemi. Niemen rantakallio on pahoin halkeillut ja maalaus sijaitsee lounaaseen aukeavassa seinämässä, joka kaartuu hieman maalauksen ylle. Kohde sijaitsee noin neljän kilometrin päässä Vuokatista ja sen hiihtokeskuksesta.


title: Halolankallion kalliomaalaus

text: Maalauksen ainoa kuvio esittää ihmishahmoa, joka on 13 senttimetriä pitkä ja 15 leveä, ja se sijaitsee noin metrin korkeudella järven pinnasta. Ihminen ojentaa oikean kätensä suoraksi alaviistoon sivulle ja riiputtaa vasenta kättään alaspäin. Kädet eivät näytä päättyvän, vaan niihin on lisätty jotakin, mitä ei enää hahmota. Oikea käden jatkeeksi on maalattu heikosti erottuvaa punaväriä, jonka alla olisi kaksi punaväripistettä. Lyhyet jalat ovat haara-asennossa. Pää on maalattu soikeaksi. Punaväri peittyy osittain tummanharmaan jäkälän alle.


title: Urho Nummelin

text: Urho Nummelin (14. lokakuuta 1928 Rymättylä – 15. elokuuta 2013 Säkylä) oli suomalainen kuulantyöntäjä 1950-luvulla.


title: Urho Nummelin

text: Rymättylän Soihtua edustaessaan 1940-luvulla Nummelin voitti kuulantyönnön nuorten suomen mestaruuden. Turun Urheiluliittoa edustanut Nummelin saavutti Kalevan kisoissa pronssimitalin Kuopiossa 1955. Seuraavana vuonna hän työnsi oman ennätyksensä 16,14 ja esiintyi maaotteluissa Ranskaa, Ruotsia ja Saksan liittotasavaltaa vastaan.


title: Earsham

text: Earsham on kylä Norfolkn kreivikunnassa Englannissa.


title: Kymenkäänteen kalliomaalaus

text: Kymenkäänteen kalliomaalaus sijaitsee Saimaalla Iitissä Kymenlaaksossa. Kalliomaalaus on ajoitettu kivikauteen ja sen löysi Sinimarja Oinonen vuonna 1971 .


title: Kymenkäänteen kalliomaalaus

text: Kymijoen vesiretin varrella Kettujärvessä on niemenkärki niin kutsutussa Kymenkäänteessä. Niemessä oleva rantakallio putoaa suoraan veteen ja sen etelään katsovassa osassa on punaväriä.


title: Kymenkäänteen kalliomaalaus

text: Kalliomaalauksesta ei erotu tunnistettavia kuvioita, mutta värin ja sijaintinsa perusteella se vaikutta aidon kalliomaalauksen jäänteeltä. Maalausalue on 68×51 senttimetrin kokoinen. Punavärin värisävyjen ja saturaation vaihtelut antavat olettaa, että maalauksessa olisi ollut kuvioita.


title: Reino Sirén

text: Reino Johannes Sirén (7. joulukuuta 1926 Tampere – 27. syyskuuta 2013 Tampere) oli suomalainen pikajuoksija.


title: Reino Sirén

text: Vaikka Reino Sirén ei saavuttanut SM-kultaa, hän kamppaili sotien jälkeen parhaimmillaan Suomen nopeimman miehen tittelistä. Tampereen Yrityksen pikajuoksija pääsi radalle kuudessa maaottelussa ollen voittoisa Norjaa vastaan 100 metrillä ja pikaviestissä Turussa 1950. Kalevan kisoissa hän juoksi 100 metrillä hopealle Esko Inkalan takana 1950 ja 200 metrillä kahdesti pronssille vuosina 1949 ja 1950. Työväen Urheiluliiton mestaruuksia hän keräsi seitsemän kappaletta vuosina 1948–1952.


title: Reino Sirén

text: Reino Sirénin 100 metrin ennätysaika 10,7 Tampereella 1949 sivusi Suomen ennätystä, mutta jäi virallisesti hyväksymättä myötätuuliepäilyjen vuoksi. Hänen oma ennätyksensä 200 metrillä oli 22,4.


title: Reino Sirén

text: Sirén työskenteli työnjohtajana Finlaysonin tehtaalla. Hänen läheinen ystävänsä oli nuori korjausmies Väinö Linna, joka aloitteli kirjallista uraansa.


title: Win Tin

text: Win Tin (12. maaliskuuta 1930 – 21. huhtikuuta 2014) oli burmalainen poliitikko, toimittaja, kirjailija ja aktivisti. Hän oli Myanmarin demokratialiikkeen perustajia ja pitkäaikaisin poliittinen vanki.


title: Win Tin

text: Win Tin tuomittiin vuonna 1989 kahdeksikymmeneksi vuodeksi vankeuteen hallituksen vastaisista kirjoituksistaan. Hän sai armahduksen 2008. Hän perusti vuonna 1988 yhdessä oppositiojohtaja Aung San Suu Kyin kanssa NLD-puolueen (National League for Democracy).


title: Tracy Kidder

text: John Tracy Kidder (s. 12. marraskuuta 1945) on yhdysvaltalainen tietokirjailija. Hänet on palkittu vuonna 1981 Pulitzer-palkinnolla teoksesta "Koneen henki" ("Soul of a New Machine"). Myös hänen kirjoittamansa Paul Farmerin elämäkerta "Mountains beyond Mountains" on herättänyt positiivista huomiota.


title: Tracy Kidder

text: Kidderin kirjailijakuva on journalistinen: hänen kerronnassaan korostuu juonellisuus ja henkilökohtainen näkökulma. "Koneen hengessä" nämä painotukset näkyvät sekä tekstissä että kirjan syntyprosessissa, johon liittyi laajoja havainnointijaksoja kirjan kohteena olevaa tietokonemallia kehittäneessä Data General -yhtiön tiimissä. Kidder itse on nimennyt kirjallisiksi esikuvikseen John McPheen, A. J. Lieblingin ja George Orwellin.